Objavljeno: 22 decembra, 2015\nSveteći se za vojni poraz, pre jednog veka ostaviše „kulturtregeri preteče EU“ svoje obolele od pegavog tifusa među ranjenicima u Valjevskoj bolnici, i namerno ih ne htedoše izolovati.\nPiše: Vitali ŽUČNI\nBes zbog poraza, izazvao je njihovu neljudsku želju da se uništi ceo srpski narod, ne birajući pritom sredstva. Tada, nije se ni znalo ko i kako izaziva to smrtonosno obolenje, koje je bilo stalan stanovnik nekih lokalnih sredina u golemoj „preteči EU“, a njena se državna uprava i nije baš premorila da ga iskoreni, jer to bejahu neki slovenski narodi tamo u Galiciji dalekoj ili zabitima oko Tuzle.\nMnogobrojne ranjenike, i svoje i neprijateljske, srpski su lekari pokušavali da odvoje od obolelih, i tako je celo Valjevo bolnicom postalo, a skoro sve stambene zgrade postale su rezervna bolnica za koju jedan lekar i reče – „ako postoji pakao, onda je rezervna bolnica u Valjevu njegov ulaz“ – dobrovoljno ulazeći i sam, da pomogne tim nesrećnicima!\nVećina srpskih lekara tada nije ni pokušavala da dezertira iz te svoje bitke, kako bi svoj život eventualno sačuvali, ali i zakletvu lekarsku pogazili.\nZbog takvog njihovog visoko moralnog profesionalnog odnosa, pritekoše im u pomoć mnogi lekari iz zemalja saveznica u Velikom ratu, ali i neutralnih, gde je lični stav odgovornosti pojedinca bio presudan za odluku dolaska u pakao koji ih čeka!\nVek posle, upravo ovih dana, koristeći ovu godišnjicu i činjenicu da je veoma poželjno „diliveri prijateljima“ faktora stabilnosti u regionu pokazati zahvalnost za stvarno humano delo njihovih predaka, upriličena je svečanost povodom izdanja jubilarne serije maraka na kojoj su zasluženi likovi stvarnih heroina, škotskih lekarki, medicinskih sestara i organizatora rada škotske bolnice u Velikom ratu u Srbiji.\nNjegova ekselencija ambasador ostrva koje nekad davno beše velesila, besedio je kako i priliči, dok su pažljivi slušaoci pomno pratili njegov sitan vezak, da ga bolje razumeju, jer je ponekad baš nerazumljiv te mora i razjasniti šta je to kazati želeo, a nisu ga razumeli kako je on to očekivao, možda i zbog činjenice da srpski jezik ne koristi mnogo kondicional.\nIstine radi, preko je potrebno podsetiti zaboravne da tu misiju nije organizovala službena vlast iako je bila tobožnja saveznica, već samoorganizovana grupa humanitarnih radnica koje su već imale neophodno iskustvo pomažući u nedavno minulom englesko – burskom ratu, gde su vodile uspešnu borbu sa epidemijama u engleskim koncentracionim logorima za bursko civilno stanovništvo, žene, decu i stare i nemoćne, koje je glavnokomandujući Kičener bez milosti konfinirao, sve planirajući da tako onemogući dalji oružani otpor hrabrih Bura.\nLondon je tako mogao da se ponosi izumom koncentracionih logora, ali britansko reformisano školstvo nešto danas baš i ne pominje tu epizodu iz slavne prošlosti!\nSelektivno izostavljanje marke sa likom lekara, oficira sanitetske službe i stručnjaka za epidemiologiju sa radnim iskustvom iz kolonija, koje je britanska vlast poslala organizova no (pukovnik Hanter i major Samers), možda i nije slučajnost ali jeste efektnost, jer se eto tako u Srbiji najzad uviđa preka potreba za isticanjem uloge žene kao ličnosti i stvaraoca, a ne samo majke, sestre ili supruge.\nPošto obeležavanje jubileja Velikog rata traje, za očekivati je i pojavu serije maraka sa likovima heroina iz Rusije, i one su odmah došle u zemlju Srbiju da se bore sa zlom zvanim pegavi tifus.\nPonele su i one kompletnu bolnicu za zaražene, i smestile se u Nišu, gde beše u Velikom ratu najveća vojna bolnica u Srbiji. Sredile su derutne napuštene barake kod železničke stanice, koje su u drugom Balkanskom ratu bile bolnica za koleričare, pretvarajući ih u mesto za pomoć mnogobrojnim civilima i vojnicima, jer opaka bolest ne bira.\nJedna njihova ekipa je na poziv velikodostojnika SPC otišla i na Kosovo, u manastir Dečane da pomogne obolelim civilima, ponajviše ženama i deci, radeći u tada nemogućim uslovima.\nI one su ostavljale svoje kosti u zemlji Srbiji, a celu njihovu akciju osmislila je kneginja Trubecka supruga ruskog ambasadora, uz pomoć gospođe Hartvig, supruge tragično preminulog ambasadora-prethodnika, samo, njima je ruska vlada stavila na raspolaganje i materijalna sredstva i lekove i medicinske instrumente, ne štedeći, iako i sama Rusija beše u svetskom ratu izložena ogromnim naporima.\nI njihovi plemeniti likovi svakako zavređuju da se povodom jubileja nađu na markama, tim pre što su skoro ceo vek skrajnute i zaboravljene iz ideoloških razloga (ta buržoazija!).\nNjegova ekselencija ruski ambasador još lepše bi to razjasnio na prigodnoj svečanosti, besedama svim Srbima razumljivim jezikom (izuzimaju se soroš seke i tete, one i tako ne razumeju slovenske jezike a naročito ne ruski!).\nZar plemenite Francuskinje, članice brojne hirurške medicinske ekipe ne zavređuju jubilarnu marku za svoj požrtvovani rad na neposrednom zbrinjavanju ranjenika?!\nFrancuski ambasador bi svakako rado o njihovom radu besedio na prigodnoj svečanosti!\nZa očekivati je i da se na markama nađu Holanđanke, članice hirurške ekipe doktora Arijusa van Tienhovena, njihov doprinos u zbrinjavanju teških ranjenika nemerljiv je kao i istraživanja o korišćenju zabranjene municije, što su vojnici preteče EU masovno činili. Doduše, njegova ekipa je samoinicijativno stigla preko Odese u Srbiju, jer je pomagao još u Balkanskim ratovima i uspostavio prisno drugarstvo sa članovima RDCK (Rusko društvo crvenog krsta), koji će takođe ponovno stići organizovano u Srbiju početkom 1915.godine.\nTo bi moglo i da iritira mlađanog diplomatu nezgodnog prezimena (ah taj srpski jezik, šteta što nema europskog, da se najzad oslobode ružne prošlosti!), ali bi njegova ekselencija holandski ambasador ipak rado o njima kazivao, na takvoj prigodnoj svečanosti!\nSvetski poznati novinar Džon Rid, u svojim reportažama nazvao je tada Srbiju „zemlja smrti“ užasnut onim što je lično video, a utiske je po povratku u SAD pretočio u knjigu kao svojevrsnu hroniku vremenu rata i užasima njegovim, na brdovitom Balkanu.\nDa selektivnost ipak nije slučajnost, dokazuje i prošlogodišnja svečanost upriličena od čelnika Srpskog lekarskog društva, gde su u prisustvu zvaničnika vlade i izabranih ambasadora podsećali na nemerljiv doprinos medicinskih ekipa iz Evrope, u borbi sa epidemijom pegavog tifusa u Srbiji te daleke 1915.godine. Pomno su nabrojali sve ekipe i slučajno su baš „zaboravili“ ruske medicinske ekipe, koje su prve dospele u Srbiju još u avgustu 1914.godine predvođene docentom doktorom Sofoterovim. Reč je o hirurškoj ekipi koja se odmah uključila u težak posao zbrinjavanja mnogobrojnih ranjenika, radeći i preko granica izdržljivosti, a poznata srpska slikarka Nadežda Petrović za njihov rad imala je samo reči hvale! Jedna od članica ove ruske ekipe je dobrovoljno otišla na prvu liniju fronta, da ubrza razvrstavanje ranjenika, kako bi medicinska pomoć bila još kvalitetnija.\nPoštujući pravila javila se komandantu bataljona, ali je njena humana misija prekinuta neprijateljskom granatom koja je raznela i nju i srpskog oficira, a vojnici su njihove zemne ostatke sahranili zajedno, kao svoje ratne drugove i saborce!\nZar plemeniti lik Darje ne zavređuje srpsku marku iz jubilarne serije, danas vek posle ?!\nDoduše, možda čelnici SLD i nisu učili da je Rusija u Evropi, ali svakako nije u njima željenoj EU, te je zato u njihovom „šlihtanju“ i nema, a nije ni poželjno da se pominjanjem paraju tako selektivno osetljive uši slušalaca koji određuju sve sadržaje na brdovitom Balkanu, naročito one službeno odobrene.\nDa deo ili skoro svi vršioci vlasti u zemlji Srbiji pokazuju sindrom zaboravnosti, selektiv ne ili zlonamerne, nebitno je za pojavni oblik i štetu koju proizvode, ali je odavno vidljivo i prepoznatljivo onima koji imalo poznaju relacije međuodnosa na brdovitom Balkanu.\nMožda štampar-izdavač i ne zna sve te detalje, ali nije ni bitno, za nameru koja se poodavno u Srbiji naziva „šlihtanje“ (koren je iz nemačkog jezika i valjda je zato i tako rado korišćena!) i ima nebrojeno mnogo pojavnih oblika, bitno je pokazati zahvalnost diliveri prijatelji ma a sve ostalo je i tako relativno, za EU preumljenike.\nMašta udvorica čini da se „šlihtanje“ održava u bezvazdušnom prostoru, prosto lebdi kao aura oko izabranih, a oni to čak više i ne primećuju kao ni osioni „diliveri prijatelji“!\nMožda je upravo sada vreme da neko od novinara ponovo napiše knjigu, ali pod aktuelnim naslovom „Zemlja šlihtanja“, jer pojava uzima razmere epidemije a nažalost nema vidljive reakcije da se pokušava zaustaviti ili ograničiti ova aktuelna epidemija, koja na brdovitom Balkanu već ima karakter regionalne pandemije!\nPojava za sada srećom obuhvata samo lokalne političke predstavnike, naročito posle direktnog kontakta sa nosiocima epidemije iz vrhova EUnijatstva ili državnog establišmenta SAD i NATO, kao nosiocima naročito opasnog vida zaraze.\nOboleli od sindroma „šlihtanja“ pokazuju pojavu organizovanja dočeka visokih dužnosnika NATO, hlebom i solju ili prigodnim koncertom pesama iz regiona, da se uspešno dokažu.\nSrpski narod naprotiv još uvek pokazuje prirodni imunitet, stečen tokom zločinačke natoovske humanitarne akcije nazvane „milosrdni anđeo“ i širen putem bombi sa osiromašenim uranijumom, kao već dokazanom infektivnom dozom!\nNiko ne zaostaje, gazi napred, seče, lomi


U četiri opštine zbog grijanja otežano disanje | indeksonline.me\nHome Vijesti U četiri opštine zbog grijanja otežano disanje\nU četiri opštine zbog grijanja otežano disanje\n“Početkom sezone grijanja, zbog dominantne upotrebe čvrstih goriva za grijanje prostorija, povećava se koncentracija zagađujućih materija u vazduhu. Evidentirana su prekoračenja graničnih vrijednosti, najčešće PM10 čestica, što je bio slučaj i prethodnih godina”, kazali su iz Agencije za zaštitu životne sredine.\n“Ako se uporede podaci za oktobar prošle i oktobar tekuće godine, zaključak je da su rezultati veoma slični. Registrovana su prekoračenja granične vrijednosti srednje dnevne koncentracije PM10 čestica u centralnoj i sjevernoj zoni i povremena prekoračenja granične vrijednosti srednje satne koncentracije sumpor(IV)oksida SO2 u Pljevljima”, tvrde iz Agencije za zaštitu životne sredine.\n“U Pljevljima je to dominantno ugalj i onda počinju i problemi sa kvalitetom vazduha. Posebno je značajan uticaj meteoroloških faktora, jer se dodatno usložnjava problem usljed pojave temperaturnih inverzija, mirnog vremena bez vjetra i padavina uz visok atmosferski pritisak. U proteklom periodu upravo su aktuelne takve vremenske prilike, pa se osim visokih koncentracija PM čestica registruju i veoma visoke srednje satne koncentracije sumpor(IV)oksida SO2, što je u direktnoj vezi sa emisijom zagađujućih materija koja nastaje sagorijevanjem uglja”, kazali su iz Agencije.\n“Učinak se vidi kroz blagi trend pada srednjih godišnjih koncentracija PM10 čestica u vazduhu, ali problem visokih koncentracija PM10 čestica tokom zimskih mjeseci može biti trajno i efikasno riješen ukoliko se u urbanim zonama uspostavi sistem daljinskog/centralnog grijanja”, tvrde iz Agencije.


Španija: Bankama milijarde, katanci na kontejnerima\nŠpanija se sprema da izdvoji 30 milijardi evra za spašavanje banaka, dok vlasti uvode katance na kontejnere za smeće i druga mesta na kojima se hrane siromašni.\nMinistarstvo ekonomije Španije i Centralna banka pripremaju zvanični zahtev za izdvajanje 30 milijardi evra koji će biti namenjeni za pomoć, ili, kako se to popularno kaže, "rekapitalizaciju" četiri velike kreditne organizacije.\nMeđu njima je kompanija Bankia, na čiju je podršku Madrid ove godine već izdvojio više od 27 milijardi evra.\nNeki stručnjaci smatraju da je situacija u bankarskom sektoru kraljevine poslednjih meseci pogoršana. Mnogi analitičari, pa i rejtinška agencija Fitč, prognoziraju da odobrenih 100 milijardi evra iz EU mogu biti nedovoljne za Španiju.\nNeophodnost za dodatno finansiranje i rekapitalizaciju španskih banaka potvrđuje i statistika. Obim pozajmica kreditnih organizacija kraljevine od Evropske centralne banke je u julu u poređenju sa junom porastao za više od 10 posto – skoro do 340 milijardi evra.\nTako skoro trećina izdvojenih kredita iz ECB na teritoriji evrozone otpada upravo na banke u Španiji.\nSkeptici tvrde da Španci imaju čega da se boje, jer kriza u bankarskom sektoru može da povuče na dno čitavu ekonomiju kraljevine.\nU poslovnim medijima poslednjih meseci su više puta izlazili članci koji predviđaju da će Španija ponoviti sudbinu Grčke i Portugalije i da će se obratiti EU, tražeći veću pomoć od samo podrške bankarskog sektora.


Glavni radovi na spajanju dva bulevara između Budve i Bečića završeni su danas postavljanjem završnog sloja asfalta na novoj saobraćajnici sa četiri trake, saopšteno je iz Crnogorskog turustičkog udruženja (CTU).\nPredsjednik CTU, Žarko Radulović kazao je da je zadovoljan što su završeni radovi čime je trajno normalizovan saobraćaj na frekventnoj saobraćajnici koja dugoročno rasterećuje gradski već i međugradski saobraćaj i eliminiše saobraćajni kolaps u sezoni koji je postojao prethodnih godina.\n“Nakon nepunih pet i po mjeseci, želim da zahvalim, prije svega, izvođačima radova, investitoru i Opštini Budva koji su završili ovako značajan infrastrukturni objekat, koji u svom dijelu sadrži most dug 700 metara”, navodi se u saopštenju Radulovića.\nOn je naveo da se ovakvi građevinski zahvati rade od devet do 14 mjeseci. “Te mogu slobodno reći da je ovo velika građevinska pobjeda”.\nRadulović je kazao da je u proteklom periodu bilo puno kritika, koje su mediji prenosili, a mediji iz okruženja preuzimali, čime je stvorena slika da je Budva u haosu.\n“Želim da svi pozdravimo završetak radova, da to naši mediji prenesu i da odavde ode jedna lijepa, afirmativna priča da je Budva i Crna Gora dobila jednu funkcionalnu modernu saobraćajnicu”, poručio je Radulović.


Uspešno je završena prva Akademija za upravljanje inovacijama na ovim prostorima u organizaciji ICT Hub-a | ICT Hub\nVođen misijom osnaživanja inovacije, kao jedinog važnog i kritičnog pokazatelja uspešnosti poslovanja kompanija danas, ali i u budućnosti, Centar za razvoj tehnološkog preduzetništva i inovacija – ICT Hub je proslavio uspešan završetak prve Akademije za upravljanje inovacijama.\nU periodu od 5. do 9. novembra u prostorijama ICT Hub-a, 40 polaznika pohađalo je jedinstveni petodnevni intenzivni program. Polaznici su predstavnici 23 kompanije koje su prepoznale značaj i važnost unapređenja praksi korporativnog inoviranja. Akademija je osmišljena kao intenzivni program kome je glavni cilj da unapredi individualne, a potom i organizacione inovacione sposobnosti i time doprinese razvijanju inovacionih kompetencija, koje su potrebne današnjim modernim kompanijama koje žele da opstanu i ostanu relevantne u poslovnom okruženju koje se brzo menja.\nVođeni rečima Seta Godina, priznatog autora i uticajnog mislioca savremenog biznisa, da su ljudi ti koji inoviraju, a ne kompanije, za polaznike prve akademije odabrani su pojedinici koji već razmišljaju i deluju kao preduzetnici unutar velikih poslovnih sistema. Oni su u svojim kompanijama odgovorni za kreiranje i vođenje novih poslovnih poduhvata, realizaciju ideja, pravljenje novih proizvoda i usluga, upravljanje inovacijama, dakle odgovorni su za inovacione programe, kreiranje inovacionih timova, inovacionih funkcija ili jedinica. Polaznici su dolazili iz kompanija poput Societe Generale banke i osiguranja, Vip mobile, Delhaize, Bosch, Phillip Morris International, NIS, Generali osiguranja, Infostuda i brojnih drugih organizacija koje su lideri na svojim tržištima i sektorima. Kao lideri, ove organizacije su svesne brzine kojom se menjaju zahtevi korisnika, celokupno poslovno okruženje kao i važnosti pravilnog upravljanja inovacijama kao izvorom nove konkurentske prednosti na tržištu.\nPredavači na akademiji bili su međunarodni i domaći eksperti, sa dokazanim iskustvom i jakom reputacijom u oblasti korporativnih inovacija. Krovne teme akademije obuhvatile su: važnost inovacija za dugoročni poslovni uspeh, zašto kod velikih poslovnih sistema nastaje inovacioni paradoks i na koji način ga prevazići, na koji način koristiti agilnost i adaptabilnost startapa, kada upravljati inovacijama u velikim poslovnim sistemima, zašto je važno graditi inovacioni ekosistem koji na adekvatan način mora sve ovo da podrži, uz upoznavanje sa karakteristikama i izučavanje organizacione kulture koja podržava inovaciju. Ovo su samo neke od važnih tema na koje su predavači podelili stečena znanja i iskustva u razvoju korporativnih inovacija kao i primere dobre prakse. Polaznici su sa predavačima takođe praktično radili na osmišljavanju i razvoju konkretnih ideja koje donose inovaciju proizvoda ili poslovnih modela u nekoliko konkretnih oblasti poslovanja.\nPrema rečima Dejv Bleklija, koji na teme građenja kulture inovacija i razvoja inovativnih proizvoda i usluga savetuje direktore Silicijumske doline, ali i visoke zvaničnike NASA, nalazimo se tek u ranoj fazi jedne izvanredne promene načina na koje prvih 1000 globalnih kompanija danas inovira. Zadovoljstvo nam je da smo pioniri edukacije u ovoj oblasti u Srbiji i da stvaramo pozitivan uticaj na organizacije sa kojima sarađujemo.\nAkademija za upravljanje inovacijama je realizovana u okviru projekta „Igralište inovacija“ koji sprovodi ICT Hub, uz finansijsku podršku Američke agencije za međunarodnu saradnju (USAID).\nJan Willem Smeenk, osnivač Booking-a i SODAQ-a u poseti ICT Hub-u!


Savremena ekološka čistilica uručena našem gradu - Sirmiuminfo\nSavremena ekološka čistilica uručena našem gradu\nSremska Mitrovica – Ministarka zaštite životne sredine Irena Vujović uručila je našem gradu savremenu ekološku čistilicu na električni pogon. Ugovor sa ministarkom potpisala je gradonačelnica Svetlana Milovanović, potom je izvršena primopredaja čistilice Javnom komunalnom predzueću „Komunalije”.\nIrena Vujović ministarka zaštite životne sredine u Vladi Republike Srbije posetila je Svetlanu Milovanović gradonačelnicu Grada Sremska Mitrovica, u Gradskoj kući. Tom prilikom je potpisan ugovor o predaji čistilice na električni pogon, koja je u skladu sa najsavremenijim standardima, ne emituje buku i u potpunosti je ekološka.\nKako je rekla ministarka Irena Vujović: „Najvažnije je što ova mašina može da čisti i dečja igrališta i u isto vreme dezinfikuje javne površine, dakle trotoare i parkove, a dezinfekcija traje do četiri meseca. Ovo je lep početak saradnje sa jedinicom lokalne samouprave Sremska Mitrovica, veoma je aktivna opština zahvaljujući gradonačelnici, njenom timu, uskoro se vidimo i kada govorimo o konkursu koji je bio sproveden za kante i kontejnere, na kojem je vaš grad takođe osvojio šta je traženo. Danas smo razgovarali i o upravljanju čvrstim otpadom, planirano je veliko postrojenje, regionalna deponija i reciklažni centar, Sremska Mitrovica se nalazi na spisku od osam regiona koji će raditi u saradnji sa Evropskom bankom za obnovu i razvoj, dakle iz njihovih izvora finansiranja, i sledeće godine već kreće projektovanje. Javno komunalno preduzeće i gradska uprava Sremske Mitrovice veoma su aktivni u vidu prikupljanja dokumentacije i na taj način ćemo trajno rešiti sistem upravljanja otpadom, što predstavlja jedan od najvećih problema u Srbiji, a Sremska Mitrovica je pokazala spremnost da taj problem reši. Upravo je okončan i konkurs za uklanjanje divljih deponija, očekujem rang listu i da u nekom narednom periodu čistimo sve manje divlje deponije kako bi bila još bolja slika Srbije. Razgovarali smo takođe i o animalnim deponijama na čemu radimo zajedno sa Ministarstvom poljoprivrede s kojim imamo veoma dobru saradnju, postoji ideja da oni grade transfer stanice isključivo za animalni otpad, a mi transfer stanice za pretovar komunalnog otpada, videćemo šta možemo zajednički da uradimo. Postoji mogućnost da opštine konkurišu kod nas i za kamere, video nadzor za deponije animalnog otpada”.\nPrimopredaji su prisustvovali i saradnici ministarke i gradonačelnice. Ministarka je izrazilu nadu da će se nastaviti ova lepa saradnja sa našim gradom, i naglasila da će izlaziti u susret potrebama, kako bi učinili što kvalitetnijim život naših sugrađana.\nSvetlana Milovanović gradonačelnica Sremske Mitrovice rekla je da je ovo još jedan korak prema unapređenju komunalnog standarda: „Prvenstveno bih se zahvalila Ministarstvu za zaštitu životne sredine i ministarki Ireni Vujović zato što su imali sluha za ovaj naš, recimo problem, i našem Javnom komunalnom preduzeću „Komunalije” koji su iniciriali učešće na konkursu ovog ministarstva. Moram da pohvalim i rad našeg javnog komunalnog preduzeća, oni zaista naš grad čine čistim, ali uz pomoć ove čistilice, naš grad će sada biti još čistiji, još svežiji jer će nam pomoću nje biti dostupnije one površine koje, možda, do sada nisu. Zahvalila bih se još jednom, mislim da je ovo samo početak jedne lepe saradnje sa Ministarstvom zaštite životne sredine”.


Autori: Vidoje Golubović, Novica Pešić, Predrag Pavlović\nIzdavači / Suizdavači: Izdavačka kuća Prometej, RTS, Udruženje potomaka ratnika 1912-1918\nVojvoda Vuk količina\nBiografija potpukovnika srpske vojske, Vojina Popovića, poznatijeg kao vojvoda Vuk, ispunjena je neprekidnom borbom: za opstanak u surovim uslovima pod turskom okupacijom u Raškoj oblasti, gde je rođen; da preživi u nemaštini na periferiji Kragujevca, gde su mu se preselili roditelji, bežeći od turskog zuluma; za sticanje vojnih i ratničkih veština u Nižoj školi Vojne išla putem vojne konfrontacije fiksirajući se posebno na jugoistočne susede. Arčibald Rajs, došavši u Srbiju 1914. kao neutralni posmatrač rata, bio je zaprepašćen zločinima Austrougara, i u svoj dnevnik beleži zločine – streljanja, uzimanja talaca i deportacije. („Beogradske bolnice su danas četiri puta bile bombardovane”, pisao je Rajs dodajući da Austrougarska „želi da izbriše čitav srpski narod”.) Ti zločini, kako je ukazao bečki list Prese, nisu bili nikada kažnjeni. Za sučeljavanje sa ratnim zločinima nije se našao nijedan pravi trenutak, te do toga nikada nije došlo, a izgovori su bili da Republika, koja je zamenila Dunavsku monarhiju, nije mogla da se krivi za zločine austrougarske vojske, a kasnije ni Druga Republika nije priznala zločine, kako ne bi nanela štetu carskom ugledu koji privlači turiste… akademije Kraljevine Srbije; u četničkoj akciji za slobodu srpskog naroda u Južnoj i Staroj Srbiji i Makedoniji; u jurišima predvodeći ratne dobrovoljce u balkanskim ratovima,\nborbama na Ceru, Drini, Kolubari i za oslobođenje Beograda 1914. godine; potom u borbama na Solunskom frontu do junačkog osvajanja Kajmakčalana, gde je, u 32. godini života, predvodeći svoje ratnike na Gruništu kod Crnog kamena, slavno poginuo. Još za života postao je ratnička legenda: strog, pravičan i uvek spreman da se stavi u službu odbrane svoje otadžbine i porobljenog srpskog naroda.\nDr Vidoje Golubović je naučni saradnik na Institutu za međunarodnu politiku i privredu u Beogradu. Pored širokog dijapazona naučnog istraživanja, posebno izučava kulturno-istorijsku baštinu i nasleđa Srbije i Beograda i radi na njenom predstavljanju javnosti kroz razne prigodne i turističke oblike.\nNapisao je i objavio 15 knjiga, više od sto naučnih i stručnih radova iz različitih oblasti, urednik je više naučnih zbornika i autor nekoliko serijala o starom Beogradu. Predavač je u više naučnih i stručnih ustanova.\nNovica Pešić novinar, publicista i urednik nedeljnog lista „Narodna armija”, zatim „Vojska”, a po prestanku službe urednik je „Dobrovoljačkog glasnika”, časopisa Udruženja ratnih dobrovoljaca 1912–1918, njihovih potomaka i poštovalaca i autor drugih izdanja iz opežnog izdavačkog programa te rodoljubive organizacije.\nAutor je desetak istorijskih knjiga iz oslobodilačkih ratova Srbije do 1918. godine i mnogobrojnih publicističkih članaka u časopisima i novinama. Objavio je više feljtonskih istoriografskih članaka u dnevnom listu „Večernje novosti” i časopisu „Odbrana”.\nPredrag Pavlović je dugogodišnji predavač nacionalne i vojne istorije u nižoj i višoj vojnoj akademiji u Beogradu. Višegodišnji je načelnik Katedre za vojnu istoriju u Centru visokih vojnih škola JNA, profesor na Fakultetu Narodne odbrane na katedri za istoriju, saradnik i predavač po pozivu na drugim fakultetima u Srbiji.\nAutor više objavljenih dela i udžbenika iz vojne istorije, zapaženih izložbi u Muzeju Toplice u Prokuplju, Vojnom muzeju u Beogradu muzejske postavke o stradanju srpskog naroda u topličkom i jablaničkom kraju posatvljene u selu Grgur.\nBudite prvi koji će napisati recenziju “Vojvoda Vuk”


MAME NATERALE DRŽAVU DA PROMENI ZAKON: Udruženja roditelja izdejstvovala usvajanje Zakona o podršci porodicama sa decom\n15.12.2017. 19:47h 15.12.2017. 19:50h\nUsvajanje Zakona o finansijskoj pordšci porodicama sa decom pobeda je građana Srbije, i konačan dokaz da je moć leži u građanima. Ovo je prvi put u istoriji Srbije da su građani organizovano razgovarali sa poslanicima, i izdejstvovali da se promeni zakon koji će živote desetina hiljada porodica učiniti lakšim.\nOd 1. jula 2018. godine, porodilje će dobijati porodiljske naknade direktno iz budžeta, i samim tim će prestati praksa višemesečnih kašnjenja isplata“, saopštila je Ana Babović, vođa kampanje “Pravo za mame“ i osnivačica udruženja “Srbija u pokretu“ koje je zajedno sa udruženjima „Roditelj“ i „Centar za mame“ 2014. godine pokrenulo ovu kampanju sa ciljem izmene Zakona o finansijskoj podršci porodicama sa decom, kako bi država naknade za porodiljsko isplaćivala direktno porodiljama, a ne preko poslodavaca, zbog čega su do sada porodilje čekale i po nekoliko meseci na mesečnu naknadu.\n„Iako je trebalo više od 3 godine da se zakon izmeni, važno je da je država prepoznala probleme sa kojima se porodilje bore i da je napravila pravi korak ka rešavanju tog problema. To pokazuje samo šta sve žene mogu da postignu kada se udruže“, izjavila je Vanesa Marčeta iz udruženja „Centar za mame“.\nKampanja „P/Bravo za mame“ okupila je 2014. godine udruženja „Srbija u pokretu“, „Centar za mame“ i „Roditelj“ oko zajedničkog cilja poboljšanja finansijskog statusa porodilja. Kampanje je okupila 250 mama iz cele Srbije koje su dobile podršku 159 tadašnjih poslanika/ca u Skupštini Srbije, kao i obećanje tadašnjeg ministra rada, zapošljavanja, boračkih i socijalnih pitanja Aleksandra Vulina i tadašnjeg ministra finansija Lazara Krstića, da će Zakon biti promenjen do kraja 2014. godine.\nPredstavnice tri udruženja koja su pokrenula kampanju, učestvovale su u Radnoj grupi za izradu Zakona. Iako je nacrt Zakona pripremljen u decembru 2014. godine, za njegovo usvajanje čekalo se 3 godine, ipak, ponosne smo da je Skupština Srbije usvojila sve predloge date sa strane kampanje, a koji će poboljšati status porodilja u Srbiji.


Poziv za prijavu na istraživačke treninge – New Social Initiative – NSI\nHome > Recent News > Poziv za prijavu na istraživačke treninge\nNova društvena inicijativa poziva sve zainteresovane članove organizacija civilnog društva i predstavnike medija da se prijave na istraživačke treninge. Opšti cilj ovih treninga je podizanje nivoa znanja i kapaciteta mlađih istraživača organizacija civilnog društva i medija na severu Kosova.\nProjekat uključuje organizaciju četiri treninga na mesečnom nivou.\nPrvi trening– Pregled literature, intervjuisanje, fokus grupe, studije slučajeva (2 dana)\nDrugi trening – Uvod u statistiku, metodologija istraživanja, analiza i prezentacija podataka (3 dana)\nTreći trening– Priroda javnih politika, proces donošenja odluka i kontekst izrade praktičnih politika u cilju uticanja na proces donošenja odluka (2 dana)\nČetvrti trening – prezentacija i vizualizacija podataka, zagovaranje zasnovano na činjenicama, korišćenje društvenih i tradicionalnih medija (2 dana)\nTreninge će držati eminentni predavači sa višegodišnjim istraživačkim iskustvom u nevladinom sektoru.\nTrening je namenjen menadžerima projekta, koordinatorima i istraživačima organizacija civilnog društva, koji su zainteresovani i motivisani da unaprede svoja znanja i veštine iz ovih oblasti ali i predstavnicima medija.\nNova društvena inicijativa veruje da sticanje znanja treba da bude dostupno svima te iz tog razloga neće biti selekcije kandidata.Ipak, kako bi pohađali treninge, kandidati su dužni da dostave prijave.\nCV– informacije o formalnom i neformalnom obrazovanju i profesionalnom iskustvu pojedinca\nPrijave se mogu dostaviti putem e-maila na adresu: mradovanovic@newsocialinitiative.org\nRok za dostavljanje prijava je 05.11.2017.\nViše informacija o konkursu možete dobiti na telefon +381 64 9695 045 ili na: mradovanovic@newsocialinitiative.org\nTreninzi se sprovode u okviru projekta „Povećanje istraživačkih i zagovaračkih kapaciteta organizacija civilnog društva na severu Kosova“ koji finansira Nacionalna zadužbina za demokratiju (NED).


Jelena Guskova o Republici Srpskoj\nRusija traži striktno poštovanje Dejtonskog mirovnog sporazuma, protivi se nejednakosti Republike Srpske u BiH, zalaže za poštovanje međunarodnog prava i obećava svestranu pomoć Srbima u ovim teškim vremenima, izjavila je u intervjuu Srni ruski ekspert za Balkan Jelena Guskova.\nNa pitanje šta će Rusija da učini zbog zapadnih sankcija srpskom članu Predsedništva Miloradu Dodiku, Guskova je rekla da je Rusija nezavisna i snažna država, član Saveta bezbjednosti UN, da može da pojača saradnju sa Srpskom, te da savetuje da se prestane sa srbofobnom politikom.\n"Dakle, ona može da pojača saradnju sa Republikom Srpskom u raznim oblastima, da je podrži ekonomski, politički. Rusija savetuje da se napokon prestane sa jednostranom srbofobnom politikom pojedinih članova Saveta bezbjednosti UN", istakla je Guskova, koja je i ruski akademik.\nKriza u BiH nastavak antisrpske politike\nGuskova je ocenila da aktuelna kriza u BiH nije novost, nego nastavak zapadne antisrpske politike, koja se posebno snažno ispoljila devedesetih godina prošlog veka na teritoriji tadašnje Jugoslavije, koja se raspadala.\nOna je navela da izlaz iz nastale situacije nije komplikovan i da Evropa treba da posluša zahteve Srba, prizna da su legalni, da se sedne za pregovarački sto, pažljivo pročita Dejtonski sporazum, te puste narodi BiH da se sami dogovore o organima upravljanja zemljom.\nMoskva, podsetila je Guskova, odavno predlaže da se ukine funkcija visokog predstavnika i državi da samostalnost.\nGuskova je naglasila da Moskvu niko ne može da optuži za kršenje Dejtonskog sporazuma, te da će zbog toga Rusija u Savetu bezbednosti UN do kraja braniti neophodnost njegove precizne primene u BiH jer Moskva zauzima objektivnu poziciju u rešavanju mnogih međunarodnih pitanja, među kojim su i balkanska.\n"Republika Srpska se oslanja na Moskvu, u pokušaju da se suprotstavi pokušajima zapadnih činovnika da izmene Dejtonski sporazum. Nemoguće je ne istaći da se saradnja između Republike Srpske i Rusije stalno širi", rekla je Guskova.\nDodik dobio podršku Moskve\nOsvrnuvši se na nedavni susret Dodika i ruskog predsjednika Vladimira Putina, ona je istakla da je savršeno jasno da se Dodik sreo sa Putinom kako bi govorio o situaciji u BiH i reakciji Evrope na pravedne zahteve srpskog naroda.\n"Faktički, Srbi u BiH danas mogu da budu saslušani samo u Moskvi, sve ostale zemlje nastavljaju da zauzimaju antisrpsku poziciju. Mislim da je Dodik dobio podršku Moskve, imajući u vidu pojačavanje pritiska Zapada na njega i na rukovodstvo Republike Srpske", rekla je Guskova.\nOna je napomenula da je Rusija već pokazala da ne priznaje novog visokog predstavnika Kristijana Šmita, koji je stupio na dužnost 1. avgusta, ali ga Savet bezbjednosti UN nije podržao.\nGuskova napominje da srbofobiju prema Srbima u Srbiji, Crnoj Gori, Hrvatskoj i BiH Zapad nije čak ni skrivao, dok je srpski narod verovao u efikasnost međunarodnog prava, u objektivnost međunarodnih organizacija i nepristrasnost predstavnika Evrope i SAD.\nGuskova je podsetila na ponašanje zapadnih medija i njihovu ulogu u formiranju antisrpskog javnog mnenja, navodeći da su upravo oni stvorili lik krivaca za sukobe, koji je postepeno prerastao u lik neprijatelja, odnosno Srbi su postali ti neprijatelji.\nZapad nije skrivao srbofobiju\n"Srbiju su optužili za hegemonizam, velikosrpske ambicije, za pokušaje stvaranja "velike Srbije" na račun drugih naroda. Ti klišei, koje su širili novinari, postali su šabloni za svaku novu publikaciju o krizi na teritoriji bivše Jugoslavije", rekla je Guskova.\nGuskova je istakla da se Republika Srpska zalaže za harmonično funkcionisanje države, za usvajanje odgovarajućih zakona koji bi zadovoljili sve tri strane, da dobro radi i samo Predsedništvo, kako bi Bošnjaci, Srbi i Hrvati mogli da se dogovore o nizu pitanja.\nUpravo to, ocjenjuje ona, toliko iritira Zapad jer propada njegova ideja o jedinstvenoj BiH bez Srba, pa zato zapadni političari ne samo da podržavaju, već i potpiruju vatru za narednu krizu.\nNemačka optužuje srpskog člana Predsedništva BiH Milorada Dodika za želju da se Republika Srpska odvoji i naruši celina BiH, umesto da se čuju zahtevi Srpske i vrati se izvornom tekstu Dejtonskog sporazuma, te reguliše sistem pravosuđa.\n"To, što se zove kriza u BiH, to je prosto još jedan pokušaj Srba da uspostave ravnopravnost sva tri naroda, koju su narušili predstavnici EU, između ostalih i visoki predstavnik. Istovremeno, ta kriza je i nastavak antisrpske politike Evrope i SAD", navela je Guskova.\nOna je ocenila da je Zapadu bilo veoma teško sa Srbima, koji nisu prihvatali zapadna pravila igre, odupirali se lažima i ultimatumima, latili se oružja da brane svoje domove, a da su Srbi u BiH ispoljili posebno tvrd karakter.\n"Oni nisu hteli da ratuju, nego su branili svoju teritoriju, na kojoj su živeli, nisu potpisivali nijedan plan koji je išao na štetu njihovim interesima. Srbima je nametnut Dejtonski sporazum 1995. godine, ali ni on nije slomio njihov duh, pa su izgradili snažan entitet u okviru BiH", navela je Guskova.\nRepublika Srpska sve jača\nOna je rekla da je Zapad bio uveren da će se brzo okončati samostalnost Srba u BiH, u čemu je svoju ulogu trebalo da odigra visoki predstavnik, koji je pokušao da Srbe baci na kolena, oduzimao im je nadležnosti koje su im Ustavom pripadale, menjao sastav parlamenta, pa čak i predsednike, ali nije uspeo da ukine Republiku Srpsku.\n"I šta da radi sa tim Srbima? Bili su pokušaji da se organizuje obojena revolucija, uvedu sankcije, optuže za genocid u Srebrenici, da se utiče na odluke Ustavnog suda u Sarajevu", podsetila je ruski ekspert za Balkan Jelena Guskova u intervjuu Srni.\nOna je istakla da su protivljenje rukovodstva Republike Srpske tim procesima, kao i podrška Beograda i Moskve značajno zakomplikovali taj proces, pa je Srpska prestala da prenosi nadležnosti na Sarajevo, učvrstila svoju ekonomiju i politički sistem, te postajala sve samostalnija.\nBRITANSKI SFOR DOVOZI AL KAIDU U BOSNU: Dolazak Mudžahedina u Zenicu 1993.\nŽELJKA CVIJANOVIĆ OSUDILA SANKCIJE : Cilj je da se pomogne opoziciji, sve su to najobičnije laži\n05. 01. 2022. u 23:39\nJelena Guskova Milorad Dodik Republika Srpska BiH


Koristite Veb segment za lokacije - Office podrška\nKoristite Veb segment za lokacije\nKada dodate moderni stranicu na lokaciji, dodavanje i prilagođavanje web segmenatakoji predstavljaju sastavne blokove za stranice sa. Ovaj članak se odnosi na lokacijama Veb segment.\nWeb segmentu lokacije omogućava vam da se automatski prikazati povezane sa lokacije čvorišta (kada je lokacije čvorišta u upotrebi), ili trenutni korisnik nedavne lokacije (koji su isti kao prikazan na SharePoint matičnoj stranici korisnika). Ako imate određene lokacije koje želite da prikažete, imate opciju da biste izabrali one umesto automatski prikazuje lokacije.\nKada lokacije prikazuju se u web segmentu, svaki uključivaće ime lokacije, vezu ka i najnovije aktivnost na lokaciji za lokaciju. Najnovije ispravke korisnika i prikaza su primeri aktivnost lokacije.\nDodavanje lokacije Veb segmenta na stranicu\nIdite na stranicu koju želite da dodate Veb segment.\nZadržite pokazivač miša iznad ili ispod postojeće Veb segment ili u okviru naslov region i kliknite na dugme .\nU sa alatkama Veb segment, koristite polje za pretragu da biste potražili lokacijama. Zatim izaberite stavku lokacija Veb segment.\nKada koristite lokacije čvorišta, Veb segment automatski će se prikazati lokacije koje su povezane sa lokacije čvorišta koja stranicu je deo. Ako to ne želite, možete da izaberete određene lokacije ili trenutni korisnik česti lokacije umesto toga.\nOdaberite koje lokacije da biste prikazali\nKliknite na dugme Uredi Veb segment sa leve strane Veb segment da biste otvorili okvir sa alatkama za lokacije .\nDa biste izabrali određene lokacije da biste prikazali, kliknite na dugme Izaberite stavku lokacije, i zatim potražite lokaciju koju želite da dodate ili izaberite jednu ili više lokacija sa lokacijama povezana sa ovom čvorišta, Česti lokacijeili nedavne lokacije. Zatim potvrdite izbor u poljima za potvrdu za lokacije koje želite da prikažete.\nDa biste automatski prikazali lokacije, izaberite stavku sve lokacije u čvorištu (samo kada koristite lokacije čvorišta), ili Česti lokacija za trenutni korisnik (koji prikazuje iste lokacije kao oni na korisnika SharePoint matičnoj stranici).\nKliknite na dugme Uredi Veb segment da biste otvorili okvir sa alatkama za lokacije .\nU okviru raspored, izaberite sličica, kartice,ili sažet. Imajte na umu da možete da promenite redosled lokacija samo u raspored na karticama.\nPromena redosleda lokacije\nU okviru raspored, izaberite kartice. Možete da promenite redosled stavki samo u raspored na karticama.\nU Veb segmentu na stranici, prevucite i otpustite lokacije u željeni redosled.


Dodik-Vulin: Srpska će pratiti Srbiju u vojnoj neutralnosti - Televizija K3\nDodik-Vulin: Srpska će pratiti Srbiju u vojnoj neutralnosti\nDodik je istakao da ga raduje čvrst stav Srbije da poštuje teritorijalni integritet BiH, ali i unutrašnju strukturu zemlje, što znači dogovor dva entiteta i tri konstitutivna naroda.\nOn je rekao novinarima nakon sastanka da poštuje činjenicu da je Srbija potpisnik i garant Dejtonskog mirovnog sporazuma.\n“Nismo zadovoljni činjenicom da Srbija, kao garant Dejtonskog sporazuma, nije uključena u rad Savjeta za sprovođenje mira i što je tako eliminisana iz međunarodnih aktivnosti koje se odnose na sprovođenja ovog sporazuma”, dodao je Dodik.\nOn je naveo da je Srbija najveći ekonomski partner Republike Srpske i da je veoma značajna privredna saradnja.\n“Naša saradnja se odnosi i na mogućnost angažovanja određenih kapaciteta kojima Republika Srpska raspolaže. Ekonomski razvoj Srpske je pozitivan i bilježimo rast bruto domaćeg proizvoda”, kaže Dodik, koji je ponovio da je ovo period najbolje saradnje Srpske i Srbije.\nOn je napomenuo da će u okviru saradnje biti angažovani kapaciteti fabrika “Orao”, “Famos” i “Kosmos”.\nDelegacija Ministarstva odbrane Srbije kod predsjednika Srpske (Foto: SRNA)\n“Srbija je uspjela da pokrene namjensku industriju u smislu ekspanzivnog pristupa inostranim tržištima. Tu vidimo šansu u Republici Srpskoj, a u vremenu koji dolazi razgovaraćemo i o višem stepenu integracije naših kapaciteta u sve ovo”, rekao je Dodik.\nOn je ponovio da je na nivou zajedničkih institucija BiH ozbiljna kriza, da je stepen međunarodnog intervencionizma još veliki, te da ambasadori pokušavaju da i dalje odlučuju o unutrašnjim pitanjima BiH.\nVulin je podsjetio da je Srbija garant Dejtonskog mirovnog sporazuma, ističući da ovaj sporazum mora biti sprovođen.\n“Poštujemo teritorijalni integritet i suverenitet BiH i za nas je prihvatljiv svaki dogovor dva entiteta i tri naroda u BiH. Interes Srbije su mir i stabilnost u regionu, kao i uspešna Republika Srpska, čije mesto u okviru BiH ni na koji način ne može biti umanjeno i ugroženo bilo kakvim naknadnim tumačenjima”, rekao je Vulin.\nOn je naveo da će u skladu sa politikom koju sprovodi predsjednik Srbije i vrhovni komandant Vojske Srbije Aleksandar Vučić, Ministarstvo odbrane ove zemlje značajno povećati obim saradnje sa odbrambenom industrijom Srpske, što znači da se dio vojne opreme poput tenkovskih i avionskih motora Vojske Srbije remontuje u Republici Srpskoj i da će Srbija pomoći odbrambenim kapacitetima Srpske da se razvijaju.\nSastanak Dodik-Vulin (Foto: SRNA)\n“Ministarstvo odbrane Srbije obezbedilo je 63 miliona dinara za `Famos` i 280 miliona dinara za `Orao` za remonte naših tenkovskih i avionskih motora. Konkretno radimo na sprovođenju politike i omogućavamo odbrambenoj industriji Srpske da se razvija, radi i zapošljava ljude”, kaže Vulin i napominje da sa nivoa BiH ne može biti zaustavljeno potpisivanje ugovora o remontu koje je predviđeno za sutra i narednu sedmicu.\nOn je napomenuo da Vučić nikada u spoljnopolitičkim aktivnostima nije propustio priliku da kaže koliko je Srbiji stalo do Republike Srpske.\n“Nastojimo da ekonomski pomognemo Srpskoj i pokažemo koliko smo zainteresovani za svakodnevni život. Srbija je opredeljena za mir i stabilnost, a kao što kaže Vučić, čemu se pridružujem, BiH iskreno poštujemo, a Republiku Srpsku iskreno volimo”, zaključio je Vulin.


Premijerka Srbije Ana Brnabić postala je danas član Srpske napredne stranke.\nPremijerka je na svom Instagram profilu objavila fotografiju uz komentar: "Postala član SNS".\nPremijerka je još ranije najavila da da namerava da postane član ove partije "iz mnogo razloga".\n- Imam nameru da se učlanim u SNS, iz mnogo razloga, koje ću objasniti kada to uradim - rekla je Brnabić odgovarajući na pitanje da li će pristupiti naprednjacima.\nNjeno članstvo u SNS podržao je i predsednik Srbije i prvi čovek naprednjaka Aleksandar Vučić.\n- Premijerka Srbije Ana Brnabić je dobrodošla u Srpsku naprednu stranku - rekao je nedavno predsednik Vučić za "Blic".\n"IZ MNOGO RAZLOGA" Brnabić: Nameravam da se učlanim u SNS


ZLI DUH 2009.\nPolitička, poslovna i akademska elita Srbije ignorisala je, ili nije razumela, stvarno stanje domaće ekonomije u godinama koje su prethodile svetskoj krizi. Propustila je i da uoči njene nagoveštaje, ne samo tokom 2007. godine kada je sve počinjalo već i tokom jeseni 2008, kada se Srbija već na svakom koraku o krizu saplitala. Na isti način njena dubina i trajanje se i danas dramatično potcenjuju,...\nKRIZA ETIKE I ETIKA KRIZE\nVelikoj ekonomskoj krizi, kroz koju svet upravo prolazi, prethodio je dug period postepene erozije kapitalističkog morala. Uprkos jasnoj vidljivosti ovog fenomena, u analizama uzroka koji su doveli do današnje krize ova tema uglavnom se ne otvara. Odnos ekonomije i etike oduvek je bio važan za funkcionisanje ekonomskog sistema. Maks Veber, začetnik moderne sociologije, bavio se ovim problemom u...\nA SUTRA ĆE SE BRINUTI ZA SE\nI pored agresivnog budžetskog stimulisanja privrede i galantnog štampanja novca, pogotovo u anglosaksonskim zemljama, budućnost svetske ekonomije izgleda sve sumornije. Do juče je postojala nada da bi oporavak svetske privrede mogao početi već u drugoj polovini 2009. godine. Danas je sve više onih koji strepe da bi se početak oporavka mogao pomeriti tek na 2011. Intervencijama bez presedana i...\nPROSTO KAO MATEMATIKA\nKoliko juče, Narodna banka Srbije (NBS) objašnjavala je neukim ekonomistima da je pitanje deviznog kursa „prosto kao matematika“. Kurs je određen ponudom i tražnjom deviza, pa kako tržište odredi, tako mora biti. To je bila preovlađujuća teorija kada je dinar jačao i išao naruku ciljevima NBS. Kada je dinar počeo da pada, teorija se promenila. NBS je odlučila da utiče na tržišne procese...\nMMF KAO SUDBINA\nKreatori domaće ekonomske politike uveravaju građane da je Srbija, zahvaljujući mudroj i vizionarskoj ekonomskoj politici, ostrvo stabilnosti u uzburkanom finansijskom okeanu. Srbija će zato profitirati iz aktuelne ekonomske krize i postati Meka za inostrane investitore. Međunarodni monetarni fond (MMF) ne deli to mišljenje. Albert Jeger, šef misije MMF-a za Srbiju, domaću ekonomiju ocenjuje kao...\nISTOČNA VERZIJA KRIZE\nAmerička kriza na tržištu hipotekarnih kredita počela je padom cena nekretnina. U istočnoevropskim državama, u kojima građani i privreda pretežno koriste indeksirane kredite, kriza nastaje u trenutku pada vrednosti lokalne valute. Suština je ista – u Americi su dužnici iracionalno verovali u večiti rast cena nekretnina, u istočnoj Evropi su verovali u večitu stabilnost precenjenih deviznih...\nNEMOGUĆE TROJSTVO U KRIZI KOJE NEMA\nKreatori domaće ekonomske politike uglas su se složili da je bankarski sistem likvidan, solventan i siguran. Narodna banka Srbije je aplaudirala sebi zbog ranije donetih restriktivnih mera – pre svega zbog visoke stope obaveznih rezervi koje su temelj stabilnosti sistema. Nekoliko dana kasnije NBS se predomislila. Obavezna rezerva na inokredite koje banke uzimaju ukinuta je ne bi li sistem...\nU pozadini velike ekonomske krize vodi se tihi ideološki rat. Na jednoj strani su SAD i anglosaksonski svet, dok je na drugoj strani kontinentalna Evropa predvođena Nemačkom. Ovaj rat niskog intenziteta i ne uvek jasnih linija razgraničenja traje odavno. Danas, u godini opasnog (ekonomskog) življenja, sukob je dodatno pojačan. Nemačka sve glasnije optužuje Ameriku da je svojom pasivnošću...\nU trenutku kada sa svetskih berzi stižu vesti koje više govore o kataklizmi nego o finansijskoj krizi, iz Vlade Srbije dolaze vedre najave o novom ciklusu snižavanja carina. Povod za ovu inicijativu je u vezi sa idejom o jednostranoj primeni Prelaznog trgovinskog sporazuma sa EU. Sama pomisao o snižavanju carina u ovako kritičnom trenutku ukazuje na potpunu izolovanost vlasti od domaće...


Ekipa Fortuna city iz Prnjavora vicešampion 3×3 lige Republike Srpske u basketu – Prnjavor.info\nEkipa Fortuna city iz Prnjavora vicešampion 3×3 lige Republike Srpske u basketu\n16.09.2019. Sport 0\n3×3 Republika Srpska i Košarkaški Savez Republike Srpski bili su organizatori finalnog turnira 3×3 lige Republike Srpske.\nNakon odigranih 17 turnira u isto toliko gradova uslijedio je finalni turnir koji je odigran u Banja Luci na Trgu Krajine. Najbolje ranigiranih 12 ekipa iz Republike Srpske borilo se za Titulu šampiona.\nNa finalnom turniru nastupile su ekipe i igrači iz raznih gradova Srpske kao što su: Ugljevik, Laktaši, Gradiška, Banjaluka, Prijedor, Teslić, Derventa, Modriča, Prnjavor, Petrovo, Trebinje i Pale.\nFortuna City iz Prnjavora u četvrtfinalu nakon veoma čvrstog meča i velike borbe pobijedila je ekipu 3×3 Inving iz Prijedora (Srdjan Stakić, Aleksandar Ivetić, Ognjen Kragulj, Andrej Mikeš) i plasirala se u polufinale, rezultat meča je bio 17-21.\nPolufinalni meč, odigrale su ekipe Fortuna City i Istočni klan Fit Zone sa Pala. Inače ekipa sa Pala ove godine u Beogradu bila je prva ekipa iz Republike Srpske koja je učestvovala na nekom od Čelendžer turnira. Prnjavorčani su slavili rezultatom 21-12.\nFinalni meč je bio poslastica za sve ljubitelja basketa tri na tri, u finale su se plasirale dvije ekipe koje su najviše pokazale tokom premijernog izdanja Lige Republike Srpske u basketu 3×3.\nMeč je bio neizvjestan svih deset minuta, ekipa Fortuna City iz Prnjavora (Dejan Lazić, Marko Slijepčević, Dejan Jovanović, Aleksandar Petrović ) poražena je u finalu rezultatom 20-17 od ekipe Sport Caffe/La Pont.\nGeneralni pokrovitelj finalnog turnira 3×3 lige Republike Srpske bila je kompanije Leburić Komerc – Fortuna Marketi.


Ambasador Majkl Devenport ce obići Sjenicu | www.SJENICA.com\nAmbasador Devenport dolazi u dvodnevnu posetu jugozapadnoj Srbiji\nŠef Delegacije Evropske unije u Republici Srbiji, ambasador Majkl Devenport, boraviće u dvodnevnoj poseti jugozapadnoj Srbiji 20. i 21. novembra 2013. godine.\nAmbasador Devenport započeće posetu, u sredu 20. novembra, u Sjenici, gde će obeležiti kraj radova na izgradnji Regionalnog centra za razvoj poljoprivrede, u čije su osnivanje Evropska unija i Vlada Švajcarske preko Programa evropskog partnerstva sa opštinama EU PROGRES bespovratno uložile 255.690 evra.\nPrvi čovek Delegacije EU u Srbiji će, zatim, prisustvovati i trinaestom sastanku Upravnog odbora EU PROGRESa, koji će biti održan u Novoj Varoši, gde će predsedniku opštine Dimitriju Paunoviću uručiti tehničku dokumentaciju za izgradnju regionalne deponije „Banjica“ za Novu Varoš, Priboj, Prijepolje i Sjenicu. Drugi dan posete, u četvrtak 21. novembra, ambasador Devenport započeće uručivanjem opreme i nameštaja za vrtić „Poletarac“ u Tutinu, koji je i proširen u okviru projekta finansiranog preko EU PROGRESa.\nNakon toga, šef Delegacije predaće savremene mašine za šivenje Školi za dizajn tekstila i kože, za osnivanje učeničkih radionica u sklopu projekta „Jačanja stručnog obrazovanja u oblasti tekstilne i industrije odeće i obuće“ uz finansijsku podršku Evropske unije preko EU PROGRESa.\nČitaj još: FK "Sloga" iz Sjenice dobila donaciju od sugrađanina, Elvira Ramovića\nTagged ambasador ambasadora devenport euprogres euprogress majkl obici Poseta Sjenici sjenicu\nMirza Šoljanin će predstavljati Bosnu i Hercegovinu na “Turkoviziji”\nmaj 26, 2022, 16:36\nIntezivirani radovi u centru Sjenice (Video)


Okrugli stol: "Distribucija svježe maline na domaćem tržištu" sutra u Sarajevu - Privredna štampa\nProjekat USAID/Sweden FARMA II, Privredna komora Federacije Bosne i Hercegovine i Savez proizvođača jagodičastog voća u Bosni i Hercegovini organiziraju okrugli stol o temi: “Distribucija svježe maline na domaćem tržištu”. Okrugli stol će biti održan sutra u Privrednoj komori FBiH.\nBit će predstavljeni i rezultati istraživanja tržišta koje USAID/Sweden FARMA II projekat realizuje u saradnji sa Savezom proizvođača jagodičastog voća u Bosni i Hercegovini. Preliminarni rezultati ovog istraživanja govore da je prisustvo svježe maline u trgovini i ugostiteljstvu vrlo ograničeno – tek oko 40% prodajnih i manje od 30% ugostiteljskih objekata u svojoj ponudi ima svježu malinu ili proizvode na bazi maline. Cilj ovog okruglog stola je da se podstakne diskusija između proizvođača i distributera, kako bi se u ovoj godini poboljšalo prisustvo maline u kanalima distribucije i u konačnici povećala potrošnja malina po stanovniku u BiH.\nAnalize USAID/Sweden FARMA II projekta pokazale su da se potrošnja malina po stanovniku u BiH kreće oko 1 kg godišnje, dok podaci o vanjskoj trgovini govore da po glavi stanovnika godišnje uvezemo 53 kg voća. S obzirom na tekuće probleme sa formiranjem otkupne cijene i izvozom maline, na ovom skupu će biti više riječi o mogućnostima i izazovima za plasman maline na domaćem tržištu.\ndistribucijamalinaokrugli stolP/GKFBiHSavez proizvođača jagodičastog voća u BiHUSAID/Sweden FARMA II


EXPRES VESTI - Đukanović: Crna Gora u NATO do polovine 2017\nĐukanović: Crna Gora u NATO do polovine 2017\nPODGORICA - Crna Gora može da očekuje da će do polovine 2017. godine postati punopravna članica NATO-a, izjavio je crnogorski premijer Milo Đukanović u sinocnjem intervjuu ruskoj televiziji Dožd, koji je preneo crnogorski javni servis.\nTo što, kako je naveo, Crna Gora vidi svoju budućnost u EU i NATO "nije usmereno ni protiv koga, te ni protiv ruskih partnera".\n"Naš put u EU i NATO je u našim interesima, ali nije ni na koji način izazvan željom da nekome nanesemo štetu. Žao nam je zbog načina na koji Rusija percipira naše clanstvo u NATO. Nadamo se da je to prolazno i da ne nosi sa sobom opasnost od trajnog narušavanja odnosa Crne Gore i Rusije", rekao je Đukanović.\nOn je dodao da je sadašnji odnos Rusije prema crnogorskom članstvu u NATO prvenstveno posedica pogoršanja odnosa između Rusije i Zapada, Rusije i SAD i Rusije i EU.\n"Crna Gora se našla na liniji vatre izmedu Rusije i Zapada. Ne smatramo da je Rusija protiv crnogorskog članstva u NATO zbog značaja Crne Gore ili zbog vojne opasnosti. Ne. Mi smatramo da je Rusija protiv crnogorskog članstva u NATO zbog zaoštrenih odnosa sa EU i NATO", naveo je crnogorski premijer.\n"Prakticno svi lideri tih uličnih protesta su poslednjih meseci cešće bili u Rusiji nego u Crnoj Gori. Primali su ih na visokom nivou, počevši od rukovodstva Dume do lidera ključnih ruskih partija. A oni sa susreta sa ruskim zvanicnicima šalju signale stanovništvu Crne Gore da ih Rusija podržava u njihovoj nameri da spreče ulazak Crne Gore u NATO", smatra Đukanović.\nOn je istakao da su i ranije postojale nesuglasice u politici između dve zemlje, ali da "nije dobro ako Rusija danas kontaktira samo sa onima koji su protivnici crnogorske države".\nĐukanović je ocenio da opozicija u Crnoj Gori pokušava da se predstavi kao proruska, ali da je to "neiskreno i lažljivo".\nNa pitanje da li u Crnoj Gori očekuje pripadnike ruskih specijalnih snaga koji su učestvovali u operaciji pripajanja Krima Rusiji, Đukanovic je odgovorio da se "iskreno nada da neće doći".\nK2_MORE_IN_THIS_CATEGORY « Merkel: Dogovor nepovratan, ali neće biti lako\tUhapšen Salah Abdeslam, glavni osumnjičeni za terorističke napade u Parizu. »


Dječije obdanište "Radost" Bratunac zadržalo stare cijene\nHome / Srebrenica•Bratunac / Dešavanja / Dječije obdanište “Radost” Bratunac zadržalo stare cijene\nDječije obdanište “Radost” Bratunac zadržalo stare cijene\nBy eSrebrenica.ba on 13. November 2017.@esrebrenica\nDječiji vrtić “Radost” Bratuac ove godine ima 80 djece raspoređene u tri grupe, jaslička, srednja i mješovita grupa.\nTatjana Beatović, direktorica bratunačkog obdaništa kaže da u obdaništu trenutno ima 80 djece i da nije došlo do povećanja cijena usluga vrtića.\n“I ove godine cijene su ostale iste iako je došlo do većih troškova kada je riječ o uvođenju zdrave hrane u predškolske ustanove koje je naložilo resorno ministarstvo, a po standardima Svjetske zdravstvene organizacije”, ističe direktorica.\nOna kaže da je cijena na nivou prošlogodišnje i iznosi 110 KM i da nije planirano poskupljenje, a da se djeca hrane zdravo bez slatkiša, grickalica.\n“Za djecu ponovo smo uveli školu sporta koja treba da počne”, ističe Beatovićeva.\nPo planu i programu, vrtić radi tokom cijele godine, osim 15 dana u avgustu, kad se vrši krečenje i dezinfekcija objekta.\nVrtić “Radost“ u Bratuncu osnovan je 12. oktobra 1981. godine, tada pod nazivom “Razija Bijedić“, i trenutno okuplja 73 djece.


Nikolas Berns: SCG snažno rešena da haški optuženik Ratko Mladić bude uhapšen\nAnalitičari ocenjuju da je američki podsekretar za politička pitanja Nikolas Berns reafimisao politiku pune podrške SAD Srbiji koja je definisana 2000. godine posle demokratskih promena u Beogradu. U osvrtu na početak procesa rešavanja statusa Kosova, Nikolas Berns je rekao da Sjedinjene Američke Države nemaju gotovo rešenje ali da žele aktivnu ulogu u tom procesu u kome će učestvovati sve strane i kada će svi morati da budu spremni na kompromis.\nBivši ministar spoljnih poslova državne zajednice i član Međunarodne komisije za Balkan Goran Svilanović u prvi plan upravo ističe američku nameru da svi akteri učestvuju u ubrzanom razrešavanju nerešenih statusnih pitanja. U ovom trenutku nejasno je da li pojedine zemlje Evropske unije zbog svojih unutrašnjih problema mogu da prate američki tempo, a ključno je da se o stausu Kosova razgovora u okviru pridruživanja Evropskoj uniji.\nI predstavnik američke nevladine organizacije Projekat za etničke odnose u Srbiji Nenad Đurđević kaže da obraćanje Bernsa pokazuje da SAD žele da započnu proces koji će voditi dijalogu i raspravi o statusu i ocenjuje da standardi više nisu uslov za razgovor o statusu.\nPredsednik Parlamentarnog odbora za Kosovo Dušan Proroković ocenio je da je američki zvaničnik u Beograd doneo poruku da će se sva rešenja vezana za budući status Kosova tražiti u dogovoru Beograda i Prištine.\nNikolas Berns je najavio da Vašington menja svoju politiku što se tiče ekonomske pomoći Srbiji i Crnoj Gori i nagovestio beogradskim sagovornicima da bi odnosi dve zemlje svakako bili produktivniji i bolji ukoliko bi Ratko Mladić bio izručen Haškom tribunalu, a da bi posle ispunjavanja te obaveze Srbija veoma brzo mogla da uđe u Partnerstva za mir i u doglednoj budućnosti u Evropsku uniji i NATO.\nGoran Svilanović kaže da je Berns doneo u Beograd veoma važan segment poruka i da se time otvara potpuno novi prostor za suštinsko unapređenje međusobnih odnosa i najavio podršku aspiracijama Srbije da uđe u Evropsku uniju što je sve ukupno politika pune podrške Beogradui ukoliko je u stanju da savlada taj teret prošlosti.


Turistička ponuda Crne Gore predstavljena u Kijevu - Vijesti | Radio Televizija Budva - Budva Crna Gora\nTuristička privreda Crne Gore predstavljena je danas u Kijevu, a održani su i sastanci sa ukrajinskim turoperatorima u cilju ugovaranja buduće saradnje u organizovanom dolasku turista iz te države, saopšteno je iz Nacionalne turističke organizaicje (NTO).\nPrezentaciju su održali predstavnici Ministarstva održivog razvoja i turizma i NTO, u saradnji sa Ambasadom Crne Gore u Ukrajini, lokalnim turističkim organizacijama i turističkom privredom.\nNa prezentaciji su, uz prisustvo predstavnika Vlade i Vrhovne Rade Ukrajine, učestvovali i predstavnici ukrajinske turističke privrede, najznačajniji turoperatori, turističke agencije, avio kompanije i renomirani ukrajinski mediji.\nPrisutnima su se obratili ambasador Crne Gore u Ukrajini, Ljubomir Mišurović, direktorica NTO Željka Radak Kukavičić, direktorica Direktorata za razvoj konkurentnosti i investicije u turizmu u Ministarstvu održivog razvoja i turizma, Olivera Brajović i predstavnici turističkih organizacija Bara i Budve.\n“Oni su prisutne upoznali sa prirodnim i kulturnim vrijednostima našeg podneblja, jedinstvenim lokalitetima, saobraćajnom povezanošću naših zemalja, kao i sa turističkom ponudom za ovu godinu”, navodi se u saopštenju.\nPored prezentacije, organizovana je i poslovna radionica za predstavnike turističke privrede, tokom kojeg su crnogorske agencije i hoteli održali B2B sastanke sa ukrajinskim turoperatorima, agencijama i avio prevoznicima u cilju ugovaranja buduće saradnje u organizovanom dolasku ukrajinskih turista. Nakon toga, za prisutne zvanice upriličen je koktel sa degustacijom autohtonih crnogorskih proizvoda.\nIz NTO su kazali da su predviđeni sastanci sa predstavnicima Vlade Ukrajine, Vrhovne Rade, dok će narednog dana biti organizovan susret sa predstavnicima Kijevske gradske administracije u cilju dodatnog unapređenja saradnje dvije države.\n“Tržište Ukrajine za Crnu Goru je značajno s obzirom na to da je po broju ostvarenih noćenja među najzastupljenijim kada su u pitanju evropske zemlje”, dodaje se u saopštenju.\nCrnu Goru je u prošloj godini posjetilo oko 90 hiljada turista iz Ukrajine koji su ostvarili oko 483 hiljada noćenja, što je rast od oko deset odsto u odnosu na 2017. godinu. Turisti iz Ukrajine zauzimaju četvrto mjesto kada su u pitanju ostvarena noćenja stranih turista tokom prošle godine.\nPromociji turističke ponude Crne Gore u Kijevu, pored predstavnika Ministarstva održivog razvoja i turizma, NTO i lokalnih turističkih organizacija Bara i Budve, prisustvovali su predstavnici Luke Bar, kompanije Beppler&Jacobson, hotela Falkensteiner, Korali i La Perla Hotel & Villas kao i predstavnici agencija Montenegro tourist servise, R-tours, Talas M, Prometheus travel i Next travel.


Lutovac ispred Centralnog zatvora zatražio oslobadjanje svih uhapšenih u protestima ispred ...\nLutovac ispred Centralnog zatvora zatražio oslobadjanje svih uhapšenih u protestima ispred …\nBeta 13. jula 2020. 20:20\nIspred Centralnog zatvora u Beogradu okupilo se više stotina nezadovoljnih gradjana kojoj se obratio predsednik Demokratske stranke Zoran Lutovac koji je rekao da treba iskazati solidarnost sa svima uhapšenima tokom protesta ispred Skupštine Srbije prethodnih dana.\nOni nose transparente „Hapsite lopove, a ne borce“, „Ne može suzavac da spere vašu brutalnost“, „Hapsi huligane, ne tuci svoj narod“ a okupljeni skandiraju „Pustite ih sve“.\n„Danas smo ovde da se solidarišemo sa građanima koji su nepravedno i protivzakonito uhapšeni i da iskažemo nezadovoljstvo radom institucija koje nisu u službi građana, nego su u službi jednog čoveka, u službi njegovog režima“, Lutovac razloge okupljanja ispred Centralnog zatvora i najavio novi protest ukoliko se to ne desi.\nOkupljeni građani imaju dva zahteva. Prvi je da se smesta oslobode svi građani koji su nepravedno uhapšeni, a drugi da se utvrdi i pokrene postupak protiv onih koji su vinovnici i inspiratori nereda, kaže se u saopštenju Demokratske stranke.\n„Uspećemo samo ukoliko budemo istrajni. Kao što smo se prvi put ovde okupili kada je Aleksandar Obradović uhapšen, bilo nas je mnogo manje nego danas, i ipak smo uspeli u svojoj nameri. Nadam se da ćemo upornošću uspeti da se izborimo za naše ciljeve, a to su pre svega dostojanstvo građana i pravo na slobodno izražavanje mišljenja“, izjavio je predsednik DS.\nGradjanima se obratio i akademik Dušan Teodorović koji je poručio da u nijednom priručniku ne piše da policija treba tako da se ponaša prema svojim gradjanima, preneo je portal Nova.rs.\n„Ovo je zemlja u kojoj vlada samo jedan čovek, nema tužilaštva, nema sudova, nema skupštine, nema vlade, nema policije. Postoji samo Aleksandar Vučić i svi bespogovorno izvršavaju njegova naredjenja“, rekao je Teodorović obraćajući se okupljenima putem megafona.\n„Nikom nije u interesu stvaranje haosa“, rekao je Teodorović i poručio uhapšenim mladićima koji se nalaze u Centralnom zatvoru: „Izdržite deco“.\nMedju okupljenima su i lideri opozicije Dragan DJilas i Dveri Boško Obradović, profesori Biljana Stojković i Jovo Bakić, karikaturista Dušan Petričić, Dobrica Veselinović iz Inicijative „Ne davimo Beograd“, kao i predstavnici Združene akcije “Krov nad glavom” čiji su aktivisti takodje bili hapšeni.


Vesti online / Slobodno Vreme / Putovanja / Srbija i Srpska zajedno na turističkoj mapi Evrope\nJedna od šansi Srbije da se probije na evropsko turističko tržište bila bi objedinjena turistička ponuda od Mećavnika u Mokroj Gori do Andrićgrada u Višegradu, ocenili su predstavnici turističkih organizacija ta dva pogranična mesta u Republici Srpskoj i Srbiji.\nTrenutno u Andrićgradu ima 150 ležajeva za turiste, u planu još oko 100\n"Ponuda koja bi obuhvatila Mokru Goru, Mećavnik, (uskotračnu železničku prugu) Šargansku osmicu, Andrićgrad, bila bi neponovljiv turistički paket u ovom delu Evrope", kazao je agenciji Beta domaćin Andrićgrada Ljubomir Jelisijević.\nOn je objasnio da je Andrićgrad kulturni, administrativni, i edukativni turistički kompleks, smešten na poluostrvu između reka Drine i Rzava i da je želja idejnih tvoraca tog grada da se što više mladih vrati pravim vrednostima.\nGodišnje 100.000 gostiju\nAndrićgrad je otvoren za turiste pre samo tri godine, a godišnje ga poseti oko 100.000 ljudi. Trenutni smeštajni kapaciteti Andrićgrada, koji se nalazi na 300 metara od "ćuprije" na Drini, jeste 150 ležajeva, ali će se sledeće godine završiti izgradnja hotela sa 54 sobe i oko 100 kreveta u tom kompleksu, kazao je Jelisijević.\nJedini nobelovac koji ima "svoj grad"\nAndrićgrad je nastao kao ideja reditelja Emira Kusturice o kamenom srednjovekovnom gradu, inspirisanog delima i likovima nobelovca Iva Andrića, a kako je dodao Jelisijević, Ivo Andrić je jedini nobelovac koji ima "svoj grad".\nPrema njegovim rečima, turisti dolaze iz celog sveta, a osim iz bivših jugoslovenskih republika, najviše ih dolazi iz Japana i Austrije.\nTuristima je, prema njegovim rečima, zanomljivo to što je Andrićgrad mešavina različitih epoha i stilova - vizantijski, otomanski, renesansa, klasicizam. Neki od sadržaja u tom gradu su renesansno pozorište, replika srednjovekovnog manastira Dečani, Institut Ive Andrića sa centrom za slavistiku.\nKompleksom upravlja preduzeće Andrićgrad, čiji su vlasnici reditelj Emir Kusturica, opština Višegrad i Vlada Republike Srpske.\nEtno selo Mećavnik godišnje poseti oko 100.000 ljudi\nEmir Kusturica je 2002. godine u Mokroj Gori počeo izgradnju etno sela Mećavnik, poznatijeg kao Drvengrad. Kako je rečeno agenciji Beta u turističkoj organizaciji tog mesta, taj projekat oporavio je privredu na tom području, jer je u turističkom kompleksu zaposleno oko 80 odsto lokalnog stanovništva.\nGodišnje Mećavnik poseti oko 100.000 ljudi. Karakterističan je po malim drvenim kućama, od kojih je svaka kućica autentična, oslikana i uređena na drugačiji način.\nU Drvengradu se organizuju brojne kulturne manifestacije poput "Zavičajni dani" i "Kustendorf film festival".


Lucifer ne jenjava, od sutra opet paklene vrućine\n06:50: PM četvrtak 22 oktobra, 2020\nPosted on 7. avgusta 2017. at 14:54 by Ist Media\nSRBIJA – Talas vrućina, nazvan „Lucifer“, koji je ove nedelje zahvatio delove Evrope i ceo Balkan, uzrokovao je najmanje dva smrtna slučaja, a nakon današnjeg pada žive na skali, od sutra se ponovo očekuju ekstremne temperature.\nRHMZ upozorava da će od sutra, 8. avgusta, ponovo doći do porasta temperature, pa se veoma toplo vreme sa maksimalnom temperaturom od 37 do 40 °C u sredu i četvrtak očekuje u celoj zemlji, a u petak (11.08.) još u centralnim i južnim krajevima.\nEkstremna vrućina u Italiji, delovima Francuske i Španije i na Balkanu, zaslužna za izbijanje desetina požara, uništila je useve i povećala potrošnju vode i struje. Talas vrućina je naveo vlasti da izdaju zdravstvena upozorenja. Vlasti su u određenim oblastima ograničile saobraćaj i zabranile rad na otvorenom u najtoplijem delu dana usled temperatura koje prelaze 40 stepeni, navodi AP.\nBeogradski Institut za javno zdravlje savetovao je građane da drže vlažne čaršave na prozorima neklimatizovanih prostorija, izbegavaju fizički napor i alkohol.


Novi ciklus besplatnih pregleda u nedelju – Radio Koprijan\nhome Društvo, Vesti Novi ciklus besplatnih pregleda u nedelju\nU nedelju 22. septembra počinje novi ciklus besplatnih preventivnih pregleda, u više od 100 zdravstvenih ustanova, bez zakazivanja, na koje će moći da dođu i građani bez zdravstvene knjižice. U domovima zdravlja, opštim bolnicama, KBC i kliničkim centrima građani će od 8 do 16 sati moći da urade EKG i merenje krvnog pritiska, kontrolu glikemije, tumor markere, ultrazvuk abdomena i ORL preglede.\nU Domu zdravlja u Doljevcu pregledi će takođe biti organizovani u nedelju, 22.septembra, u vremenu od 8 do 16 sati. Pacijenti, bez obzira da li imaju zdravstvenu knjižicu ili ne, moći će da provere nivo šećera u krvi, visinu krvnog pritiska kao i da urade EKG. Tokom ove akcije radiće se i ultrazvučni pregledi, odnosno pregled abdomena.\nU KC Niš ponuđeni su pored standardnih pregleda i pregledi ORL specijalista i provera tumor markera.\nGrađani Topličkog okruga, nezavisno od toga da li imaju zdravstveno osiguranje, moći će u nedelju, 22. septembra, besplatno i bez zakazivanja, da obave kontrolne preglede u Opštoj bolnici “Aleksa Savić” u Prokuplju, saopšteno je iz te zdravstvene ustanove. Pregledi će biti obavljani u Službi interne medicine u nedelju od 8 do 16 časova a pored merenje šećera u krvi, uzimanja tumor markera, kontrole krvnog pritiska, EKG pregleda i ultrazvuka abdomena, građani će moći da obave i otorinolaringološki pregled. Navodeći da su kardiovaskularne bolesti najčešći uzrok smrti stanovništva u Srbiji i svetu, iz prokupačke bolnice su ukazali da su kontrolni pregledi najbolja preventivna mera za očuvanje zdravlja.


NBA: Teodosić pogađao trojke! - Meridianbet Vesti\nKošarka Author:\tCentrala Bg - 09/10/2017\nPosle par utakmica u kojima je NBA kolektivu održao seminar na temu dodavanja u košarci, Miloš Teodosić je odlučio da pokaže da ni postizanje koševa ne bi trebalo da mu predstavlja problem u sezoni kojoj je zvanični početak sve bliži.\nNjegovi Klipersi su doduše, izgubili predsezonski meč sa Portlandom (134:106), a kapiten srpske reprezentacije se našao u početnoj petorci. Teodosić je na parketu proveo 27 minuta, ubacivši za to vreme 15 poena, uz tri asistencije i dve uhvaćene lopte. Zanimljivo je da je bek Klipersa najpre promašio tri šuta izvan linije za tri poena, da bi kasnije pogodio sva četiri.\nNikola Jokić se u dresu Denvera oseća toliko komotno da nema sumnje da će predstavljati glavnu snagu tima iz Kolorada u nastojanju da se domgne doigravanja, što mu je prethodne sezone izmaklo za pobedu-dve.\nJokić je ostao dosledan sebi pošto je punio statističke rubrike u više parametara, postigavši za 24 minuta igre 19 poena, ali je imao i sedam uhvaćenih lopti, četiri asistencije i po jednu rampu i ukradenu loptu. Nažalost, to nije bilo dovoljno da Denver savlada San Antonio kome je pripala pobeda rezultatom 122:100.\nBogdan Bogdanović je prvi put otkako je stigao u Sakramento bio na parketu u trenutku početka utakmice koju su Kraljevi odigrali sa Lejkersima. Utakmica je završena sa neuobičajeno malim brojem koševa, pogotovo za timove koji se nalaze u Zapadnoj konferenciji. Pobedila je ekipa iz Los Anđelesa sa 75:69, a Bogdanović je ubacio sedam koševa šutirajući za tri poena samo 1/5. Učinak je dopunio sa tri uspešna dodavanja.\nRanije u toku jučerašnjeg dana, šampion Golden Stejt je u Kini pregazio Vukove iz Minesote za koje je nastupio i Nemanja Bjelica. Razlika u korist Ratnika je na kraju bila čak 32 poena (142:110), a Stef Kari je ubacio čak 40 koševa! Bjelica je za svoj tim dao sedam poena promašivši samo jedan od četiri šuta, a za 19 minuta na parketu imao je još po tri skoka i ukradene lopte, kao i dva uspešna dodavanja.\nTags:Bogdan Bogdanović, Denver, kapiten, Miloš Teodosić, NBA, Nemanja Bjelica, Nikola Jokić, Sakramento, Stef Kari


SPREMA SE IZDAJA NARODA: U fokusu konačne verzije rezolucije EP o Srbiji – sankcije Rusiji - Naša Borba\nSPREMA SE IZDAJA NARODA: U fokusu konačne verzije rezolucije EP o Srbiji – sankcije Rusiji\nU konačnoj verziji rezoluciji Evropskog parlamenta o napretku Srbije ka EU, a u koju je Nova imala uvid, osuđuju se napadi na novinare i špijuniranje ruske opozicije u Srbiji koje je sproveo srpski MUP na čelu sa Aleksandrom Vulinom. U rezoluciji se nedvosmisleno traži od Srbije da uvede sankcije Rusiji i na taj način se jasno odredi da li je na evropskom putu.\nAutori konačne verzije rezolucije o Srbiji o kojoj će glasati poslanici EP, Srbiji daju podršku za članstvo u Evropskoj uniji ali se jasno napominje da je za to potrebna politička volja i reforme posebno u oblasti vladavine prava.\nIstovremeno se napominje da je napredak u tim oblastima moguć samo ako Srbija svoju politiku uskladi sa spoljnom, bezbednosnom i odbrambenom politikom EU, prenosi Nova.rs.\nJasno se navodi da to podrazumeva sankcije Rusiji i normalizaciju odnosa sa Kosovom i Metohijom.\nTakođe, poziva se Srbija da ponovo proceni svoju ekonomsku saradnju sa Rusijom.\nSporni letovi za Moskvu\nSkreće se pažnja i na činjenicu da su i dalje aktivni letovi na realaciji Moskva – Beograd uprkos tome što je zatvoren vazdušni prostor EU za letove ka Rusiji.\nOd Srbije se traži i da „prekine svu vojnu saradnju sa Rusijom“ a to se odnosi i na Regionalni rusko-srpski humanitarni centar u Nišu, navodi Nova.\nU osnovnoj verziji nije bilo pomena o prisluškivanju ruske opozicije u Srbiji, ali se u konačnoj verziji taj događaj ipak našao.\nZabrinuti zbog prisluškivanja ruske opozicije\n„Izražavamo zabrinutost zbog navoda o prisluškivanju ličnosti ruske opozicije u Beogradu od strane srpskih vlasti i navodnog naknadnog dodstavljanja materijala ruskim bezbednosnim službama“, navodi se u rezoluciji.\nKako se podseća, prisluškivanje ruske opozicije bila je koordinisana akcija srpskih i ruskih vlasti u okviru zajedničke borbe protiv tzv. obojenih revolucija.\nInformacija da je ta saradnja rezultirala ne samo prisluškivanjem skupa u Begoradu, već i hapšenjem koorganizatora događaja Andreja Pivovarova, objavljena je u dnevnom listu „Nova“.\nPrethodni tekstBRITANSKI GARDIJAN: Rusija pobeđuje u ekonomskom ratu\nSledeći tekstBOREL PRIČAO SA VUČIĆEM: Želimo da računamo na Srbiju kao na iskrenog kandidata


The Best Fashion Moments: “Gossip Girl” u gradu svetlosti - WANNABE MAGAZINE\nThe Best Fashion Moments: “Gossip Girl” u gradu svetlosti\nGlavne junakinje serije “Tračara” (Gossip Girl), jedne od najpopularnijih i najgledanijih serija na svetu, učinile su ovu seriju nezamenjivom i neprikosnovenom zahvaljujući svom izgledu i stilu koji je uvek doveden do savršenstva. Iza ove serije stoji sam vrh svetske modne industrije, pa su tako dve prelepe devojke postale ne samo idoli ženskoj populaciji širom sveta, već i muze najznačajnijih modnih kreatora. Takođe, životne priče, mladalački problemi i aktuelnosti, navele su milione mladih ljudi da se poistovete sa nekim od junaka ove serije i postanu njen verni obožavalac.\nSvaka epizoda nosi svoju zasebnu, jedinstvenu modnu priču i izaziva divljenje, međutim, slike koje se najčešće pojavljuju i obilaze svet prikazuju junakinje Bler (Blair Waldorf ) i Serenu (Serena van der Woodsen) u gradu svetlosti – Parizu. Dosledne svom stilu, nasmejane i srećne, dve prelepe devojke odevene su po poslednjoj modi: Serena je u haljini koju je dizajnirao Džordž Čakra (George Chakra), a Bler u haljini Moschino. Njihov izgled upotpunjuje i krasi gomila modnih detalja, kao i neprevaziđene tašnice brenda Chanel. Neka vas originalnost njihovih modnih kombinacija podstakne da i vi budete uvek originalne i prepoznatljive po nečem karakterističnom – samo za vas!\nOve devojke znaju kako se uživa\nNasmejane i srećne uvek kada su zajedno\nSerena i Bler nas neprestano podsećaju na dragocenosti pravog prijateljstva


Kaliopi i Atelje 212 ove jeseni pred lazarevačkom publikom | GEM info\nKaliopi i Atelje 212 ove jeseni pred lazarevačkom publikom\nZaposleni u Centru za kulturu Lazarevac i za mesec novembar spremili su bogat program. Već početak novembra će obeležiti festival “Mali Joakim” koji će realizovati Prvo prigradsko pozorište “Puls teatar” pa će najmlađi uživati u nekoliko kvalitetnih dečijih predstava. Za decu se tokom ovog meseca planira i održavanje dečijeg filmskog festivala “Mini kid fest”. Stariji posetioci će uživati u bogatom filmskom programu pa će sve premijere svetskih hitova odmah nakon Beograda videti i Lazarevčani. Pravi muzički spektakl očekuje se 29. novembra kada će u Centru za kulturu nastupiti makedonska i jugoslovenska diva raskošnog glasa i talenta Kaliopi. Već 2. decembra publika će moći da uživa u predstavi koja je obeležila ovu godinu. U pitanju je “Petrijin venac” Ateljea 212.\nKao i do sada, Centar za kulturu trudi se da za svoje sugrađane pripremi bogat i raznovrsan program, kako scenski, tako i muzički i likovni. Početak novembra obeležiće festival “Mali Joakim” u organizaciji Prvog prigradskog pozorišta “Puls teatra” pa će najmlađa publika uživati narednih nedelju dana u odličnim predstavama za decu. Krajem novembra za najmlađe biće pripremljen i “Mini kid fest”a mlađa publika će moći da pogleda nekoliko filmova koji su u oktobru prikazani u Beogradu.\nŠto se tiče muzičkog programa u novembru, očekuje nas pravi spektakl. Po prvi put pred lazarevačkom publikom svoje velike hitove otpevaće diva raskošnog glasa, gošća iz Severne Makedonije, Kaliopi. Njen koncert na programu je u petak 29. novembra.\nLjubitelji domaćih filmova imaće priliku da isprate manifestaciju “Dan domaćeg filma” koja je predviđena za novembar mesec u Modernoj galeriji. Reč je o projektu koji je pokrenuo Filmski centar Srbije.\nVeć početkom decembra Lazarevčane očekuje kultna predstava “Petrijin venac” koja je obeležila ovu pozorišnu godinu. Glumci Ateljea 212 izvešće je u ponedeljak 2. decembra.\nPo rečima direktorke Centra za kulturu, do sada je programe ove ustanove u Lazarevcu propratilo oko 40 000 posetilaca a ta brojka će do kraja godine svakako biti i veća. Po broju poseta prednjači bioskopska publika.\nKada su kulturna dešavanja u opštini Lazarevac u pitanju, zaposleni vredno rade i na programu za poslednji mesec u godini koji će takođe obilovati raznovrsnim repertoarom za sve uzraste. Sve informacije o narednim događajima, svi sugrađani mogu pronaći i na zvaničnom sajtu Centra za kulturu Lazarevac.\nŠeruj post "Kaliopi i Atelje 212 ove jeseni pred lazarevačkom publikom"\n← Odbojkašice Železničara gostuju ekipi Beograda\nOdržana 94. sednica Veća Gradske opštine Barajevo →


archer |Plejer - Blog o muzici\nPoznata imena pregdrupa za Annihilator\nPredgrupe kanadskom thrash metal bendu Annihilator na beogradskom koncertu biće sastavi Harlott (thrash metal) iz Australije i Archer (heavy metal) iz SAD-a, saopštili su organizatori. Više o celom događaju možete pročitati ovde,\nAnnihilator u DOB-u: ‘Uništitelj’ u pohodu\nGodina se bliži kraju, pa i finiš koncertne sezone. Ostalo je još svega nekoliko većih metal koncerata koje ćemo pogledati pre nego što počnemo da pišemo novogodišnju rezoluciju koju verovatno nećemo ispuniti, a nastup Annihilatora je bio odličan način da\nGodina se bliži kraju, pa i finiš koncertne sezone. Ostalo je još svega nekoliko većih metal koncerata koje ćemo pogledati pre nego što počnemo da pišemo novogodišnju rezoluciju koju verovatno nećemo ispuniti, a nastup Annihilatora je bio odličan način da se zaokruži ovogodišnja thrash metal ponuda.\nKanadske thrash metal legende nastupiće 16. oktobra u Beogradu, a organizatori su objavili zvaničnu satnicu za ovaj događaj.\nPredgrupe kanadskom thrash metal bendu Annihilator na beogradskom koncertu biće sastavi Harlott (thrash metal) iz Australije i Archer (heavy metal) iz SAD-a, saopštili su organizatori. Više o celom događaju možete pročitati ovde, a informacije možete pratiti i na zvaničnom FB iventu.


Održana vojna parada u Pekingu (video, foto) - 03.09.2015, Sputnik Srbija\nSvečana vojna parada povodom 70. godišnjice pobede nad fašizmom i pobede kineskog naroda u narodno-oslobodilačkoj borbi protiv Japana, održana je danas u... 03.09.2015, Sputnik Srbija\n10:02 03.09.2015 (Osveženo: 16:19 05.10.2015)\n© Sputnik / Anton Denisov / Uđi u foto-galerijuSrpski gardisti prodefilovali Tjenanmenom\nParadi su prisustvovali i predsednik Srbije Tomislav Nikolić, koji boravi u višednevnoj poseti Kini, ruski predsednik Vladimir Putin i generalni sekretar UN Ban Ki Mun.\n© Sputnik / Anton Denisov / Uđi u foto-galerijuSpektakl na nebu\nU svečanom defileu na Tjenanmenu učestvovalo je 12.000 pripadnika kineske vojske, oko 1.000 vojnika iz 17 drugih država, među kojima i gardisti Vojske Srbije, i pripadnici Vojske Ruske Federacije, a Peking je nadletalo 200 borbenih aviona.\nVojna tehnika Narodne Republike Kine\nNa paradi je prikazano desetak raketa dugog dometa. Posebnu pažnju izazvala je raketa, koju su mediji nazvali „ubica nosača aviona“, DF-21D. To je prva i jedina u svetu protivbrodska balistička raketa.\n© Sputnik / Anton Denisov / Uđi u foto-galerijuProtivbrodska balistička raketa DF-21D, zvana "nosač" ubica, ponos kineske armije\nProtivbrodska balistička raketa DF-21D, zvana "nosač" ubica, ponos kineske armije\nPo mišljenju eksperata, raketa DF-21D bi mogla kardinalno da promeni tok budućih vojnih akcija.\n© Sputnik / Anton Denisov / Uđi u foto-galerijuParada veterana\nZapadni analitičari ocenjuju da je ova parada, prva od dolaska aktuelnog kineskog predsednika Si Đinpinga na vlast 2012. godine, prilika da se svetu prikažu nova dostignuća u proizvodnji oružja, a da se u domaćoj javnosti učvrsti ideja nacionalnog identiteta.\nSi: Smanjenje kineske vojske za 300.000 pripadnika\nKineski predsednik je najavio smanjenje pripadnika vojske za 300.000 i poručio da će Kina „uvek ići putem mirnodopskog razvoja“.\nAgencije navode da se na taj korak Si Đinping odlučio zbog sve većih troškova i tehnološkog napretka koji smanjuje potrebu za velikim brojem osoblja, ocenjujući da je ovom paradom Kina pokazala svoju vojnu moć bez presedana.\nIpak, i sa tim smanjenjem, Narodna oslobodilačka armija Kine, koja ima 2,3 miliona pripadnika, ostaće najbrojnija vojska u svetu.\n© Sputnik / Anton Denisov / Uđi u foto-galerijuPripadnici vojske Fidžija na trgu Tjenanmen\nPripadnici vojske Fidžija na trgu Tjenanmen\n„Kineska apsolutna pobeda nad japanskom invazijom obnovila je status Kine kao značajne zemlje u svetu“, poručio je Si.


Martinović: Mere se uglavnom odnose na mlade - Sandžak Haber - Sandžačke Internet Novine\nNaslovna Featured Istaknuto Martinović: Mere se uglavnom odnose na mlade\nMartinović: Mere se uglavnom odnose na mlade\nGostujući na Prvoj televiziji, direktor Nacionalne službe za zapošljavanje Zoran Martinović, govorio je o konkursima za prijem u radni odnos medicinskih sestara i medicinskog osoblja, o stanju na evidenciji NSZ, o programu Moja prva plata, planovima za narednu godinu, ali i o obeležavanju Dana NSZ koji je ove godine obeležen 14. decembra, u uslovima po preporukama koje je propisala Vlada Republike Srbije.\n„Mi smo informisali sve medicinske sestre i tehničare, kao i lekare, koji se nalaze na evidenciji Nacionalne službe za zapošljavanje, kako bi se odazvali pozivu za zaposlenje u bolnicama u Batajnici i Kruševcu. Pozvali smo oko 2.300 ljudi i veliki broj kontaktiranih lica, verujem, pronaći će mesto u tim bolnicama „ rekao je Martinović.\nObzirom na okolnosti, situacije koje se dešavaju u mnogo razvijenijim zemljama, mnogo razvijenijim tržištima rada, Republika Srbija nije pretrpela ozbiljnije posledice kada su u pitanju svi ti faktori koji ukazuju na stabilnost, naveo je on.\nMartinović je naglasio da Srbija još uvek ima stabilnu ekonomiju koja je obezbedila održivost radnih mesta.\n„U periodu od marta meseca do danas, mi imamo nešto manji broj na mesečnom nivou, prijavljenih iz radnih odnosa, koji su izgubili posao, u odnosu na prethodne mesece, prethodnu godinu koju svakako možemo posmatrati kao stabilnu godinu kada je u pitanju tržište rada „ navodi on.\n„Strategija zapošljavanja definiše politiku zapošljavanja za neki duži vremenski period, ali paralelno sa strategijom, svake godine se donosi Akcioni plan za zapošljavanje koji treba da definiše sve ono što će biti aktivnosti NSZ u toj kalendarskoj godini, kada su u pitanju mere aktivne politike zapošljavanja, kako one nefinansijskog karaktera, tako i one finansijskog „ .\n14. decembra tradicionalno se obeležava Dan NSZ. Ove godine, zbog novonastale stitacije, 99. godina od osnivanja, obeleženo je u okolnostima koje podrazumevaju poštovanje svih epidemioloških preporuka i mera.\nDirektor je rekao da je ministarka za rad, zapošljavanje, boračka i socijalna pitanja Darija Kisić Tepavčević, proglasila je dobitnike priznanja za 2020. godinu.\n„Mi u ovoj godini radimo u nešto izmenjenim okolnostima, zapravo pandemija je ostavila traga, ne samo na zdravstvenom planu, nego i na ekonomskom i na socijalnom. Mi smo se prilagodili našem poslovanju i komunikaciji sa nezaposlenim licima i poslodavcima, kako elektronski tako i direktnim kontaktima. Mi smo naše planove ispunili gotovo u potpunosti, ali izostai su oni programi koji podrazumevaju učešće većeg broja ljudi na određenom mestu u istom trenutku.\nTo su sajmovi zapošljavanja, određene obuke, to je nešto što je ove godine odloženo“ dodao je Martinović.\nPrethodni tekstNovi Pazar: Naoružan upao u restoran\nSledeći tekstJutro hladno, tokom dana toplije


On je dodao da rešenje nije u tome da se vodeći ljudi Telekoma bave napadima na njega.\n"Rešenje problema se ne svodi na to da odgovorni ljudi Telekoma u svojim izjavama napadaju mene, konstatuju da sam neprofesionalan i da govorim neistine, naglašavajućii da neizmerno poštuju moj doprinos košarci", dodao je strateg naše nacionalne selekcije.\nIvković je na konferenciji za novinare 2. juna rekao da je situacija u Savezu teška i da kasne premije reprezentativcima koji su prošle godine osvojili srebrnu medalju na EP u Poljskoj.\nSelektor je tada izneo da je generalni direktor Telekoma Branko Radujko obećao da će sponzorski ugovor za ovu godinu biti jači zbog dobrih rezultata - 600.000 evra, ali da ta kompanija nije ispunila ugovorne obaveze.\nTelekom Srbije je istog dana demantovao da nije ispunio ugovor sa KSS-om.\nIvković je u izjavi istakao da je do sada imao korektne odnose sa Radujkom i da je KSS predložio Radujku da bude predsednik finansijske komisije, ali da generalni direktor Telekoma još nije odgovorio na ponudu.\nSelektor Srbije je podsetio da je 23. marta u KSS stigao predlog Telekoma za novi ugovor o generalnom sponzorstvu i da je na sednici UO, održanoj nekoliko dana kasnije, ocenjen kao "ponižavajući za našu košarkašku organizaciju".\nOn je rekao da je 29. aprila održan sastanak sa Radujkom, kada su predstavnici KSS-a insistirali na odgovoru "da li je Telekom promenio strategiju sponzorisanja koja je predstavljena prilikom potpisivanja prvog ugovora 2008. godine, a to je primarno finansiranje nacionalnih sportskih saveza".\n"Generalni direktor Telekoma nam je tada saopštio da nije u mogućnosti da nam odmah da odgovor, ali da ćemo odgovor dobiti sutradan. Umesto toga, 15. maja (16 dana kasnije), u KSS je stigao novi predlog ugovora o generalnom sponzorstvu. Sadržaj i uslove tog predloga odgovorni u KSS kvalifikuju kao dokument koji je sastavljen tako da bi ga KSS odbio", naveo je Ivković.\nTu izjavu strateg reprezentacije Srbije pojasnio je sledećim rečima:\n"Ova ocena se, pre svega, odnosila na činjenicu da je maksimalan iznos sredstava koje KSS, po ovom predlogu ugovora, može da dobije od Telekoma na ime generalnog sponzorstva u 2010. godini, dvostruko manji od obećanih 600.000 evra", dodao je Ivković.\nSelektor Srbije je naglasio da je "iznošenje istine uvek bilo princip njegovog ponašanja i da se to neće promeniti ni u ovom slučaju".


Obrazovanjem do zapošljavanja *(VIDEO) – modričaINFO\nHome / NOVOSTI / HRONIKA / Obrazovanjem do zapošljavanja *(VIDEO)\nObrazovanjem do zapošljavanja *(VIDEO)\nin HRONIKA, MODRIČA, POSAO September 29, 2016 889 Views\nPredstavnici Centra za promociju evropskih vrijednosti „Europlus“ Doboj, 29. septembra 2016. godine održali su prezentaciju projekta „Obrazovanjem do zapošljavanja“ u Centru za zdravo starenje u Modriči. Projekat će biti proveden u naredne dvije godine na području Doboja, Dervente i Modriče, čiji je cilj poboljšanje položaja teško zapošljivih kategorija, te jačanje kapaciteta za obrazovanje odraslih i njihovo zapošljavanje na lokalnom nivou.\nProjekat finansira Evropska unija, a provodi ga Centar za promociju evropskih vrijednosti „Europlus“ Doboj, u partnerstvu sa Udruženjem građana „BiosPLUS“ iz Dervente i Zavodom za obrazovanje odraslih Republike Srpske.\nKroz devet projektnih aktivnosti, projekat obuhvata informisanje ključnih aktera o dobrim praksama cjeloživotnog učenja, izradu planova i programa koji će unaprijediti tu oblast, kao i jačanje kapaciteta za obrazovanje odraslih i zapošljavanje na lokalnom nivou.\nLokalna savjetodavna tijela za obrazovanje odraslih i zapošljavanje, koja su u lokalnim zajednicama obuhvaćenim projektom ranije formirana, biće obučena da provedu istraživanje i prepoznaju potrebe lokalnih poslodavaca za obukama, ali i da izrađuju projekte.\nU okviru projekta a u skladu sa prepoznatim potrebama tržišta biće provedene obuke za po 20 teško zapošljivih osoba iz Doboja i Modriče, a za najbolje će se nastojati naći posao kod lokalnih poslodavaca.\n„Ovo je naš nastavak saradnje sa organizacijom „Europlus“. Prošle godine smo zajedno radili na izradi strategije za obrazovanje odraslih i ovo je jedan vid nastavka te strategije. Pokušaćemo da kroz realizaciju projekta omogućimo obučavanje 20 mladih ljudi i teško zapošljivih kategorija. Oblasti na koje ćemo se fokusirati su obućarski sektor, poljoprivreda i drvni sektor. To su oblasti gdje mi imamo najveću potražnju za radnom snagom i veliku mogućnost zapošljavanja“, izjavila je Alenka Ilovčević, načelnik odjeljenja za privredu i društvene djelatnosti.\n„Ovaj projekat podrazumijeva nastavak rada na razvoju oblasti obrazovanja odraslih na području Doboja, Dervente i Modriča na čemu smo radili aktivno u protekle tri godine. Projektom je obuhvaćen angažman lokalnih savjeta za obrazovanje odraslih i zapošljavanje koji su formirani, realizacija projekata iz Strategije za obrazovanje odraslih i realizacija mjera Sporazuma o saradnji s ciljem zapošljavanja teško zapošljivih kategorija“ rekla je Dijana Đurđević, voditeljica projektnog tima „Obrazovanjem do zapošljavanja“, „Europlus“ Doboj.\nCentar za zdravo starenje Modriča 2016-09-29\nTagged with: Centar za zdravo starenje Modriča\nPrevious: Asfaltiranje puta u MZ Skugrić\nNext: OBAVJEŠTENJE ZA BIRAČE IZ MZ MODRIČA 3, MZ MODRIČA 4 I BIRAČE IZ ULICE ĆIRILA I METODIJA


SAILUN TIRE UZ VALENCIA CF NAREDNE TRI SEZONE | Vujačić Company\nSAILUN TIRE UZ VALENCIA CF NAREDNE TRI SEZONE\nSailun Tire s ponosom najavljuje svoje prvo veliko globalno sportsko partnerstvo sa prestižnom Valencia CF, jednim od najpriznatijih fudbalskih klubova u La Ligi, sa snažnim pristalicama i navijačima širom svijeta. Ova uzbudljiva najava označava da je kineski brend poput Sailun-a po prvi put prisutan u La Ligi, kao i da se prvi put pojavljuje na zvaničnim dresovima jednog od najboljih timova Lige Evrope.\nPredsjednik Odbora direktora Valencia CF, Anil Murthi, predstavljao je ovaj fudbalski klub tokom saopštenja za štampu, dok je Chen Huang, generalni direktor za Evropu, bio glavni predstavnik kompanije Sailun Tire. Takođe su prisustvovali Janis Amolins, direktor prodaje za Evropu, Anissa Zaknoune, direktor prodaje u Evropi i Niclas Asteberg, zamjenik direktora marketinga za Sailun Group. Ove godine Valencia je takođe potpisala sponzorski ugovor sa Pumom na pet godina, dok će Bwin kao partner biti na prednjoj strani dresa u naredne tri godine.\n„Naše nevjerovatno partnerstvo zasniva se na vrijednostima koje obje organizacije imaju: kvalitet (fudbal), posvećenost našim partnerima (navijačima), stremljenje ka izvrsnosti (na terenu), plus nevjerovatni nivo timskog rada i saradnje. Izuzetno smo uzbuđeni što sarađujemo sa divnim igračima, osobljem i navijačima Valensije CF.“, izjavio je Chen Huang, generalni direktor Sailun Tire Europe.\nSlično kao kod inovativne marke guma, Valencia CF je takođe poznata po tome što nudi uzbudljive performanse i podjednako neumornu posvećenost pobjedama, sa šest titula u La Ligi, osam titula Copa del Rei, jednom Supercopa de Espana i jednom titulom Copa Eva Duarte. Poznat širom Evrope kao dom jednog od najboljih programa omladinske akademije, Valencia CF je podjednako fokusirana na ulaganje u budućnost, baš kao i talentovani tim u Sailun Tire.\nKroz ovo veliko sportsko partnerstvo, Valencia CF nudi snažnu globalnu platformu za Sailun Tire kako bi stvorio direktan odnos sa kupcima i potrošačima - ostavljajući ljubiteljima sporta i svakodnevnim vozačima da otkriju pravu vrijednost proizvoda koju Sailun može ponuditi kao pametniju alternativu konkurentima. Valencia CF ne samo da odražava osnovne vrijednosti kompanije Sailun, već se može pohvaliti i strastvenom bazom obožavalaca i fantastičnom platformom za pomoć u komunikaciji i jačanju Sailun brenda na globalnom nivou.\n„U protekle dvije godine odlučili smo da imamo veće ambicije kao tim u odnosu na ono što možemo u svijetu fudbala. Jedna od naših najvećih ambicija je izgraditi Valencia CF akademiju koja će razvijati sjajne igrače ne samo za Valenciu, već i za druge klubove; krećemo u ovom pravcu prilično uspešno. Uzbuđeni smo što imamo Sailun na ovom putovanju i pokazažemo da su napravili pravi izbor za partnerstvo sa našim klubom.“, rekao je Anil Murthi, predsjednik Upravnog odbora Valencia CF.


Vesti online / Sport / / Bogdanović i Bjelica vodili Kingse, Jokić blizu tripl-dabla\nBogdanović i Bjelica vodili Kingse, Jokić blizu tripl-dabla\nSrpski košarkaši Bogdan Bogdanović i Nemanja Bjelica vodili su Sakramento do pobede na gostovanju Juti 119:110 u nastavku NBA lige.\nNemanja Bjelica, pruža sve bolje partije u NBA ligi\nSakramento je slavio u gostima, iznenadili su Jutu Džez 119:110 uz po 18 poena Bogdana Bogdanovića i Nemanje Bjelice.\nKingsi su odigrali jedan od najboljih mečeva sezone protiv jednog od najboljih defanzivnih timova lige, a meč su prelomili serijom 16:1 sredinom poslednjeg perioda kada je Bjelica pogodio trojku za nedostižnih 105:88, a nakon samo koša razlike.\nBjelica je šutirao skoro perfektno 7/9 iz igre i 3/3 trojke, te imao još sedam skokova i dve asistencije uz jednu blokadu za 25 minuta na parketu\nS druge strane, Bogdanović je kao rezervista dobio 30 minuta i "potrošio" najviše lopti (7/19, 3/9 trojke), te imao pet skokova i četiri asistencije.\nKingse je predvodio Vili Koli-Stajn koji je protiv najboljeg odbrambenog igrača lige Rudija Gobera ubacio 23 poena uz sedam skokova.\nOdlično ga je pratio Dieron Foks sa 17 poena, 13 asistencija i sedam uhvaćenih lopti.\nIman Šampert je dodao 12 poena, Marvin Begli 11 uz šest skokova, dok je Badi Hild ubacio deset uz sedam uhvaćenih lopti i četiri asistencije.\nDžezu nije pomogla sjajna partija Donovana Mičela sa 35 poena, Džae Krauder je postigao 16, dok su po 13 ubacili Riki Rubio i Gober koji je imao i 15 skokova.\nSinoć je igrao još jedan srpski košarkaš i to Nikola Jokić u trijumfu Denvera nad Minesotom 103:101.\nNikoli Jokiću su poeni nedostajali za tripl-dabl jer je ubacio tek sedam (3/13 iz igre, 1/5 trojke) uz 12 skokova i deset asistencija.\nNagetsi su zabeležili važnu pobedu za povratak samopouzdanja nakon šest poraza u prethodnih sedam mečeva. Vodili su 56:50 na poluvremenu, da bi meč prelomili impresivnom trećom četvrtinom u kojoj su ubacili 35 poena.\nDenver je predvodio Pol Milsap sa 25 poena uz po pet skokova i ukradenih lopti, 18 je dodao Džamal Marej, 17 Geri Heris, dok je 11 ubacio Malik Bizli.\nU redovima Vulvsa najefikasniji je bio Karl-Entoni Tauns sa 22 poena uz sedam skokova, dok je 20 ubacio Derik Rouz. Robert Kovington je postigao 16, Endru Vigins 13, a Dario Šarić 12 uz sedam skokova.\nVredi istaći da je Denis Šruder iz Oklahome sa 32 poena srušio aktuelnog šampiona Golden Stejt 123:95 za četvrti poraz u nizu, a isto toliko je zvezda Los Anđeles Lejkersa Lebron Džejms ubacila bivšem klubu Klivlendu u trijumfu 109:105.\nŠarlot - Indijana 127:109\nFiladelfija - Nju Orleans 121:120\nAtlanta - Toronto 108:124\nBoston - Njujork Niks 109:117\nČikago - Finiks 124:116\nHjuston - Detroit 126:124\nMilvoki - Portland 143:100\nDalas - Bruklin 119:113\nSan Antonio - Memfis 103:104


Tramp: Želim zajednički jezik sa Putinom - Svet - Dnevni list Danas\nPočetna » Svet » Tramp: Želim zajednički jezik sa Putinom\nKako saopštava list „Njujork tajms“, on je rekao da je razgovarao sa Putinom nakon pobede na izborima, ali nije želeo da iznosi detalje.\nTramp je rekao da bi bilo „super“ kada bi uspeo da pronađe „zajednički jezik“ sa ruskim predsednikom. Međutim, on je odbacio ideju bilo kakvog otopljavanja odnosa koje bi se nazvalo „resetovanjem“, piše list.\n„Ne bih želeo da koristim taj termin nakon svega što se desilo“, rekao je on. Tramp je govorio i o drugim spoljnopolitičkim pitanjima, rekavši da je neophodno prekinuti „ludilo“ koje se događa u Siriji, ali i da bi voleo da bude onaj koji će izmiriti Izrael i Palestinu.\n„Bio bi to divan uspeh“, dodao je Tramp za američki list.\nRepublikanski milijarder dodao je da bi njegov zet Džared Kušner, suprug njegove ćerke Ivanke, mogao imati ulogu u eventualnim mirovnim pregovorima. Kušner, poslovni čovek i investitor, bio je blizak Trampov saradnik u predizbornoj kampanji. Aktuelni državni sekretar Džon Keri mesecima je nastojao da ostvari pomak u mirovnim pregovorima Izraela i Palestine, ali bez uspeha. Direktni pregovori dve strane su na mrtvoj tački već dve i po godine.